open-index/open-wikipedia-markdown huggingface dataset:
ကရင်ပြည်နယ် လွှတ်တော်

**ကရင်ပြည်နယ်လွှတ်တော်** () သည် မြန်မာနိုင်ငံ ကရင်ပြည်နယ်၏ ဥပဒေပြုလွှတ်တော် တစ်ခုဖြစ်သည်။ လွှတ်တော်တစ်ရပ်တည်းရှိသော လွှတ်တော်အမျိုးအစားဖြစ်ပြီး အမတ်ဦးရေ ၂၃ ဦး (ရွေးကောက်ခံ ၁၇ ဦးနှင့် ခန့်အပ်ခံ တပ်မတော်သား ကိုယ်စားလှယ် ၆ ဦး) ရှိသည်။

## ဖွဲ့စည်းပုံ 
မြန်မာနိုင်ငံဖွဲ့စည်းပုံအခြေခံဥပဒေ (၂၀၀၈ ခုနှစ်)အရ တိုင်းဒေသကြီး သို့မဟုတ် ပြည်နယ်များတွင် မြို့နယ်တစ်မြို့နယ်လျှင် နှစ်ဦးကျစီရွေးကောက် တင်မြှောက်ပြီး၊ ရွေးကောက်တင်မြှောက်သည့် လွှတ်တော် ကိုယ်စားလှယ်စုစုပေါင်း၏ သုံးပုံတစ်ပုံနှင့်ညီမျှသော တပ်မတော်ကာကွယ်ရေးဦးစီးချုပ်က ဥပဒေနှင့်အညီ အမည်စာရင်းတင်သွင်းသည့် တပ်မတော်သား တိုင်းဒေသကြီး သို့မဟုတ် ပြည်နယ် လွှတ်တော် ကိုယ်စားလှယ်များ ပါဝင်သည်။  

၂၀၂၆ ခုနှစ်အထိ ကရင်ပြည်နယ်တွင် မြို့နယ် (၇) ခုဖြင့် သတ်မှတ်ဖွဲ့စည်းထားသဖြင့် ရွေးကောက်ခံကိုယ်စားလှယ် ၁၄ ဦးရှိပြီး၊ ရွေးကောက်ခံ ဗမာ၊ ပအိုဝ်းနှင့် မွန်တိုင်းရင်းသားရေးရာဝန်ကြီးများ (၃) ဦးနှင့် လွှတ်တော်ကိုယ်စားလှယ် စုစုပေါင်း၏ သုံးပုံတစ်ပုံနှင့်ညီမျှသော ခန့်အပ်ခံ တပ်မတော်သား ကိုယ်စားလှယ် ၅ ဦးလည်း ပါဝင်သည်။

## ပြည်နယ်လွှတ်တော်အကြီးအကဲများ 
## ရွေးကောက်ပွဲ ရလဒ်များ
### ၂၀၁၅ ခုနှစ်
### ၂၀၂၅-၂၀၂၆ ခုနှစ် 
၂၀၂၅-၂၀၂၆ အထွေထွေ ရွေးကောက်ပွဲတွင် ၂၀၂၅ ခုနှစ် ဇူလိုင်လပိုင်းတွင် ဆဋ္ဌမအကြိမ်ပြင်ဆင်သည့် တိုင်းဒေသကြီး သို့မဟုတ် ပြည်နယ်လွှတ်တော် ရွေးကောက်ပွဲဥပဒေ ပုဒ်မ ၄ အရ ရွေးကောက်ပွဲကော်မရှင်သည် မဲဆန္ဒနယ်များ သတ်မှတ်ရာတွင် မြို့နယ်တစ်မြို့နယ်လျှင် ကိုယ်စားလှယ်တစ်ဦးကျစီကို FPTP စနစ်ဖြင့် ရွေးချယ်ရန် သတ်မှတ်ရမည်ဖြစ်ပြီး၊ ကျန်ရှိသောကိုယ်စားလှယ်များအတွက် မြို့နယ်များကို စုစည်း၍ PR စနစ်ဖြင့် ရွေးချယ်နိုင်ရန် မဲဆန္ဒနယ်များ သတ်မှတ်ရဟု ပြဋ္ဌာန်းထားသည်။

ကရင်ပြည်နယ်လွှတ်တော်၏ ရွေးကောက်ခံ မဲဆန္ဒနယ် ၁၄ နေရာတွင် ၇ နေရာကို မဲအများဆုံးအနိုင်ရသူယူစနစ်ဖြင့် ရွေးကောက်ခံရပြီး၊ ကျန် ၇ နေရာကို အချိုးကျကိုယ်စားပြုစနစ်ဖြင့် သတ်မှတ်ရွေးကောက်ခံရသည်။ ကျန်နေသော တိုင်းရင်းသားရေးရာဝန်ကြီးများ (၃) နေရာကို  မဲအများဆုံးအနိုင်ရသူယူစနစ်ဖြင့် ရွေးကောက်ခံရသည်။

## အဓိကဖြစ်ရပ်များ 
### ၂၀၂၆ 
* ၂၀ မတ် ၂၀၂၆ - တတိယအကြိမ် ကရင်ပြည်နယ်လွှတ်တော်၏ ပထမပုံမှန်အစည်းအဝေးကို စတင်ကျင်းပခဲ့ပြီး၊ ပြည်နယ်လွှတ်တော်ဥက္ကဋ္ဌနှင့် ဒုတိယဥက္ကဋ္ဌတို့ကို ရွေးချယ်တင်မြှောက်ခဲ့ကြသည်။ 

## အခြားကြည့်ရန်
*ပြည်နယ်နှင့် တိုင်းဒေသကြီး လွှတ်တော်များ
*ပြည်ထောင်စုလွှတ်တော်

## ကိုးကား
ပဲခူးတိုင်းဒေသကြီး လွှတ်တော်

**ပဲခူးတိုင်းဒေသကြီးလွှတ်တော်** () သည် မြန်မာနိုင်ငံ ပဲခူးတိုင်းဒေသကြီး၏ ဥပဒေပြုလွှတ်တော် တစ်ခုဖြစ်သည်။ လွှတ်တော်တစ်ရပ်တည်းရှိသော လွှတ်တော်အမျိုးအစားဖြစ်ပြီး အမတ်ဦးရေ ၇၆ ဦး (ရွေးကောက်ခံ ၅၇ ဦးနှင့် တပ်မတော်သား ကိုယ်စားလှယ် ၁၉ ဦး) ရှိသည်။

## အထွေထွေ ရွေးကောက်ပွဲ ရလဒ်များ (နိုဝင်ဘာ ၂၀၁၅)
## အခြားကြည့်ရန်
*ပြည်နယ်နှင့် တိုင်းဒေသကြီး လွှတ်တော်များ
*ပြည်ထောင်စုလွှတ်တော်

## ကိုးကား
မကွေးတိုင်းဒေသကြီး လွှတ်တော်

**မကွေးတိုင်းဒေသကြီးလွှတ်တော်** () သည် မြန်မာနိုင်ငံ မကွေးတိုင်းဒေသကြီး၏ ဥပဒေပြုလွှတ်တော် တစ်ခုဖြစ်သည်။ လွှတ်တော်တစ်ရပ်တည်းရှိသော လွှတ်တော်အမျိုးအစားဖြစ်ပြီး အမတ်ဦးရေ ၆၈ ဦး (ရွေးကောက်ခံ ၅၁ ဦးနှင့် တပ်မတော်သား ကိုယ်စားလှယ် ၁၇ ဦး) ရှိသည်။

၂၀၁၅ အထွေထွေ ရွေးကောက်ပွဲတွင် အမျိုးသားဒီမိုကရေစီအဖွဲ့ချုပ်သည် တိုင်းဒေသကြီးလွှတ်တော်၏ မဲဆန္ဒနယ်အားလုံးတွင် အနိုင်ရရှိခဲ့သည်။

## အထွေထွေ ရွေးကောက်ပွဲ ရလဒ်များ (နိုဝင်ဘာ ၂၀၁၅)
## အခြားကြည့်ရန်
*ပြည်နယ်နှင့် တိုင်းဒေသကြီး လွှတ်တော်များ
*ပြည်ထောင်စုလွှတ်တော်

## ကိုးကား
စစ်ကိုင်းတိုင်းဒေသကြီး လွှတ်တော်

**စစ်ကိုင်းတိုင်းဒေသကြီးလွှတ်တော်** () သည် မြန်မာနိုင်ငံ စစ်ကိုင်းတိုင်းဒေသကြီး၏ ဥပဒေပြုလွှတ်တော် တစ်ခုဖြစ်သည်။ လွှတ်တော်တစ်ရပ်တည်းရှိသော လွှတ်တော်အမျိုးအစားဖြစ်ပြီး အမတ်ဦးရေ ၁၀၁ ဦး (ရွေးကောက်ခံ ၇၆ ဦးနှင့် တပ်မတော်သား ကိုယ်စားလှယ် ၂၅ ဦး) ရှိသည်။ 

၂၀၁၅ အထွေထွေ ရွေးကောက်ပွဲတွင် အမျိုးသားဒီမိုကရေစီအဖွဲ့ချုပ် အနေဖြင့် လွှတ်တော်၏ မဲဆန္ဒနယ်အများစုကို အနိုင်ရရှိခဲ့သည်။

## အထွေထွေ ရွေးကောက်ပွဲ ရလဒ်များ (နိုဝင်ဘာ ၂၀၁၅)
## အခြားကြည့်ရန်
*ပြည်နယ်နှင့် တိုင်းဒေသကြီး လွှတ်တော်များ
*ပြည်ထောင်စုလွှတ်တော်

## ကိုးကား
ဧရာဝတီတိုင်းဒေသကြီး လွှတ်တော်

**ဧရာဝတီတိုင်းဒေသကြီးလွှတ်တော်** သည် မြန်မာနိုင်ငံ ဧရာဝတီတိုင်းဒေသကြီး၏ ဥပဒေပြုလွှတ်တော် တစ်ခုဖြစ်သည်။ တိုင်းဒေသကြီးလွှတ်တော် အမျိုးအစားဖြစ်ပြီး အမတ်ဦးရေ ၇၂ ဦး (ရွေးကောက်ခံ ၅၄ ဦးနှင့် တပ်မတော်သား ကိုယ်စားလှယ် ၁၈ ဦး) ရှိသည်။ ရွေးကောက်ခံ ကိုယ်စားလှယ် (၅၄) တွင် ကရင်တိုင်းရင်းသာရေးရာ ကိုယ်စားလှယ် (၁) ဦး နှင့် ရခိုင်တိုင်းရင်းသားရေးရာ ကိုယ်စားလှယ် (၁) ဦးစီ ပါဝင်ပါသည်။ 

## အထွေထွေ ရွေးကောက်ပွဲ ရလဒ်များ (နိုဝင်ဘာ ၂၀၁၅)
## အခြားကြည့်ရန်
*ပြည်နယ်နှင့် တိုင်းဒေသကြီး လွှတ်တော်များ
*ပြည်ထောင်စုလွှတ်တော်

## ကိုးကား
ချင်းပြည်နယ် လွှတ်တော်

**ချင်းပြည်နယ်လွှတ်တော်** () သည် မြန်မာနိုင်ငံဖွဲ့စည်းပုံအခြေခံဥပဒေ (၂၀၀၈) အရ ဖွဲ့စည်းထားသော  ချင်းပြည်နယ်၏ လွှတ်တော်တစ်ရပ်တည်းရှိသော ဥပဒေပြုလွှတ်တော် တစ်ခုဖြစ်သည်။ 

တတိယအကြိမ် ချင်းပြည်နယ်လွှတ်တော်တွင် ကိုယ်စားလှယ် ဦးရေ ၁၅ ဦး (ရွေးကောက်ခံ ၁၁ ဦးနှင့် တပ်မတော်သား ကိုယ်စားလှယ် ၄ ဦး) ရှိသည်။

## ဖွဲ့စည်းပုံ 
မြန်မာနိုင်ငံဖွဲ့စည်းပုံအခြေခံဥပဒေ (၂၀၀၈ ခုနှစ်) အရ တိုင်းဒေသကြီး သို့မဟုတ် ပြည်နယ်များတွင် မြို့နယ်တစ်မြို့နယ်လျှင် နှစ်ဦးကျစီရွေးကောက် တင်မြှောက်ပြီး၊ ရွေးကောက်တင်မြှောက်သည့် လွှတ်တော် ကိုယ်စားလှယ်စုစုပေါင်း၏ သုံးပုံတစ်ပုံနှင့်ညီမျှသော တပ်မတော်ကာကွယ်ရေးဦးစီးချုပ်က ဥပဒေနှင့်အညီ အမည်စာရင်းတင်သွင်းသည့် တပ်မတော်သားတိုင်းဒေသကြီး သို့မဟုတ် ပြည်နယ် လွှတ်တော် ကိုယ်စားလှယ်များ ပါဝင်သည်။  

၂၀၂၆ ခုနှစ်အထိ ချင်းပြည်နယ်တွင် မြို့နယ် (၉) ခုဖြင့် သတ်မှတ်ဖွဲ့စည်းထားသဖြင့် ရွေးကောက်ခံကိုယ်စားလှယ် ၁၈ ဦးရှိသင့်ပြီး၊ လွှတ်တော်ကိုယ်စားလှယ်စုစုပေါင်း၏ လေးပုံတစ်ပုံနှင့်ညီမျှသော တပ်မတော်သား ကိုယ်စားလှယ် ၆ ဦးလည်း ပါဝင်သည်။ ချင်းပြည်နယ်လွှတ်တော်တွင် ရွေးကောက်ခံ တိုင်းရင်းသားရေးရာဝန်ကြီး မရှိပေ။  

## ပြည်နယ်လွှတ်တော်ဥက္ကဋ္ဌများ 
## ထင်ရှားဖြစ်ရပ် 
၂၀၂၆ ခုနှစ်၊ မတ်လ ၂၀ ရက်နေ့တွင် ကျင်းပသည့် တတိယအကြိမ် ချင်းပြည်နယ်လွှတ်တော် ပထမပုံမှန်အစည်းအဝေး ပထမနေ့၌ ချင်းလဲန်းကာကွယ်ရေးတပ်ဖွဲ့ (ဟားခါး) (CDF-Hakha) က ဒရုန်းဖြင့် ဗုံးကြဲတိုက်ခိုက်မှု ပြုလုပ်ခဲ့သည်။ထိခိုက်ပျက်စီးမှုအချို့ရှိခဲ့သော်လည်း လွှတ်တော်အစီအစဉ်များကို ပြီးမြောက်အောင် ကျင်းပနိုင်ခဲ့သည်။

## ရွေးကောက်ပွဲများ 
### ၂၀၁၀ ခုနှစ် 
### ၂၀၁၅ ခုနှစ်
၂၀၁၅ အထွေထွေ ရွေးကောက်ပွဲ ရလဒ်များအရ အမျိုးသားဒီမိုကရေစီအဖွဲ့ချုပ်သည် လွှတ်တော်၏ အမတ်နေရာအများစုကို အနိုင်ရရှိခဲ့သည်။

### ၂၀၂၅ ခုနှစ် 
၂၀၂၅-၂၀၂၆ အထွေထွေ ရွေးကောက်ပွဲတွင် ၂၀၂၅ ခုနှစ် ဇူလိုင်လပိုင်းတွင် ဆဋ္ဌမအကြိမ်ပြင်ဆင်သည့် တိုင်းဒေသကြီး သို့မဟုတ် ပြည်နယ်လွှတ်တော် ရွေးကောက်ပွဲဥပဒေ ပုဒ်မ ၄ အရ ရွေးကောက်ပွဲကော်မရှင်သည် မဲဆန္ဒနယ်များ သတ်မှတ်ရာတွင် မြို့နယ်တစ်မြို့နယ်လျှင် ကိုယ်စားလှယ်တစ်ဦးကျစီကို FPTP စနစ်ဖြင့် ရွေးချယ်ရန် သတ်မှတ်ရမည်ဖြစ်ပြီး၊ ကျန်ရှိသောကိုယ်စားလှယ်များအတွက် မြို့နယ်များကို စုစည်း၍ PR စနစ်ဖြင့် ရွေးချယ်နိုင်ရန် မဲဆန္ဒနယ်များ သတ်မှတ်ရဟု ပြဋ္ဌာန်းထားသည်။

ချင်းပြည်နယ်လွှတ်တော်၏ ရွေးကောက်ခံ မဲဆန္ဒနယ် ၂၄ နေရာကို ၁၂ နေရာကို FTPT စနစ်ဖြင့် ရွေးကောက်ခံရပြီး၊ ကျန် ၁၂ နေရာကို PR စနစ်ဖြင့် ရွေးကောက်ခံရသည်။ သို့သော် FTPT စနစ်ဖြင့် ဟားခါးမြို့နယ်နှင့် တီးတိန်မြို့နယ်နှစ်ခုတွင်သာ ပြည်နယ်လွှတ်တော်ရွေးကောက်ပွဲကို ပြုလုပ်နိုင်ခဲ့သည်။ ထို့ကြောင့် ရွေးကောက်ပွဲရလဒ်အရ ဟားခါးမြို့နယ်နှင့် တီးတိန်မြို့နယ်တွင် ကြံ့ခိုင်ရေးပါတီက အနိုင်ရသည်။ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီသည် PR စနစ်ဖြင့် ၅ နေရာရရှိပြီး၊ ဇိုမီးအမျိုးသားပါတီက ၃ နေရာ၊ ချင်းပြည်သစ်ကွန်ဂရက်ပါတီက ၁ နေရာရရှိသည်။

၂၀၂၆ ခုနှစ်၊ ဖေဖော်ဝါရီလ ၁၁ ရက်နေ့တွင် ကြေညာခဲ့သော တပ်မတော်သား တိုင်းဒေသကြီးလွှတ်တော် သို့မဟုတ် ပြည်နယ်လွှတ်တော် ကိုယ်စားလှယ်များ အမည်စာရင်းအရ ချင်းပြည်နယ်လွှတ်တော်အတွက် တပ်မတော်သားကိုယ်စားလှယ် (၄) ဦး ပါဝင်သည်။​ 

## အဓိကဖြစ်ရပ်များ 
### ၂၀၂၆ 
* တတိယအကြိမ် ချင်းပြည်နယ်လွှတ်တော်၏ ပထမပုံမှန်အစည်းအဝေးကို စတင်ကျင်းပခဲ့ပြီး၊ ပြည်နယ်လွှတ်တော်ဥက္ကဋ္ဌနှင့် ဒုတိယဥက္ကဋ္ဌတို့ကို ရွေးချယ်တင်မြှောက်ခဲ့ကြသည်။

## အခြားကြည့်ရန်
* ချင်းပြည်နယ်လွှတ်တော် မဲဆန္ဒနယ်များ

*ချင်းပြည်နယ် ပြည်သူ့လွှတ်တော် မဲဆန္ဒနယ်များ
*ချင်းပြည်နယ် အမျိုးသားလွှတ်တော် မဲဆန္ဒနယ်များ

## ကိုးကား
ကချင်ပြည်နယ် လွှတ်တော်

**ကချင်ပြည်နယ်လွှတ်တော်** () သည် မြန်မာနိုင်ငံ ကချင်ပြည်နယ်၏ ဥပဒေပြုလွှတ်တော် တစ်ခုဖြစ်သည်။ လွှတ်တော်တစ်ရပ်တည်းရှိသော လွှတ်တော်အမျိုးအစားဖြစ်ပြီး ကိုယ်စားလှယ်ပေါင်း ၅၃ ဦး (ရွေးကောက်ခံ ကိုယ်စားလှယ် ၄၀ ဦးနှင့် ခန့်အပ်ခံ တပ်မတော်သား ကိုယ်စားလှယ် ၁၃ ဦး) ရှိသည်။

## ဖွဲ့စည်းပုံ 
မြန်မာနိုင်ငံဖွဲ့စည်းပုံအခြေခံဥပဒေ (၂၀၀၈ ခုနှစ်)အရ တိုင်းဒေသကြီး သို့မဟုတ် ပြည်နယ်များတွင် မြို့နယ်တစ်မြို့နယ်လျှင် နှစ်ဦးကျစီရွေးကောက် တင်မြှောက်ပြီး၊ ရွေးကောက်တင်မြှောက်သည့် လွှတ်တော် ကိုယ်စားလှယ်စုစုပေါင်း၏ သုံးပုံတစ်ပုံနှင့်ညီမျှသော တပ်မတော်ကာကွယ်ရေးဦးစီးချုပ်က ဥပဒေနှင့်အညီ အမည်စာရင်းတင်သွင်းသည့် တပ်မတော်သား တိုင်းဒေသကြီး သို့မဟုတ် ပြည်နယ် လွှတ်တော် ကိုယ်စားလှယ်များ ပါဝင်သည်။  

၂၀၂၆ ခုနှစ်အထိ ကချင်ပြည်နယ်တွင် မြို့နယ် (၁၈) ခုဖြင့် သတ်မှတ်ဖွဲ့စည်းထားသဖြင့် ရွေးကောက်ခံကိုယ်စားလှယ် ၃၆ ဦးရှိပြီး၊ ရွေးကောက်ခံ ဗမာ၊ လီဆူ၊ ရဝမ်နှင့် ရှမ်းတိုင်းရင်းသားရေးရာဝန်ကြီးများ (၄) ဦးနှင့် လွှတ်တော်ကိုယ်စားလှယ် စုစုပေါင်း၏ သုံးပုံတစ်ပုံနှင့်ညီမျှသော ခန့်အပ်ခံ တပ်မတော်သား ကိုယ်စားလှယ် ၁၂ ဦးလည်း ပါဝင်သည်။ 

## လွှတ်တော်အကြီးအကဲများ 
## ရွေးကောက်ပွဲ ရလဒ်များ 
### ၂၀၁၀ ခုနှစ် 
### ၂၀၁၅ ခုနှစ် 
### ၂၀၂၅-၂၀၂၆ ခုနှစ် 
၂၀၂၅-၂၀၂၆ အထွေထွေ ရွေးကောက်ပွဲတွင် ၂၀၂၅ ခုနှစ် ဇူလိုင်လပိုင်းတွင် ဆဋ္ဌမအကြိမ်ပြင်ဆင်သည့် တိုင်းဒေသကြီး သို့မဟုတ် ပြည်နယ်လွှတ်တော် ရွေးကောက်ပွဲဥပဒေ ပုဒ်မ ၄ အရ ရွေးကောက်ပွဲကော်မရှင်သည် မဲဆန္ဒနယ်များ သတ်မှတ်ရာတွင် မြို့နယ်တစ်မြို့နယ်လျှင် ကိုယ်စားလှယ်တစ်ဦးကျစီကို FPTP စနစ်ဖြင့် ရွေးချယ်ရန် သတ်မှတ်ရမည်ဖြစ်ပြီး၊ ကျန်ရှိသောကိုယ်စားလှယ်များအတွက် မြို့နယ်များကို စုစည်း၍ PR စနစ်ဖြင့် ရွေးချယ်နိုင်ရန် မဲဆန္ဒနယ်များ သတ်မှတ်ရဟု ပြဋ္ဌာန်းထားသည်။

ကချင်ပြည်နယ်လွှတ်တော်၏ ရွေးကောက်ခံ မဲဆန္ဒနယ် ၃၆ နေရာတွင် ၁၈ နေရာကို FTPT စနစ်ဖြင့် ရွေးကောက်ခံရပြီး၊ ကျန် ၁၈ နေရာကို PR စနစ်ဖြင့် သတ်မှတ်ရွေးကောက်ခံရသည်။ သို့သော် ရွေးကောက်ပွဲကော်မရှင်၏ ၂၀၂၅ ခုနှစ်၊ စက်တင်ဘာလ ၁၄ ရက်နေ့တွင် ထုတ်ပြန်ကြေညာခဲ့ပြီး ပြည်နယ်လွှတ်တော် မဲအများဆုံးရသူအနိုင်ယူစနစ် မဲဆန္ဒနယ် (၄) နယ် ဖြစ်သော ချီဖွေမြို့နယ်၊ ဆော့လော်မြို့နယ်၊ ဆွမ်ပရာဘွမ်မြို့နယ်၊ အင်ဂျန်းယန်မြို့နယ်တို့တွင် ရွေးကောက်ပွဲများကျင်းပမည်မဟုတ်ကြောင်း ကြေညာသည်။၂၀၂၆ ခုနှစ် ဇန်နဝါရီလ ၂၀ ရက်နေ့တွင် ပြည်ထောင်စုရွေးကောက်ပွဲကော်မရှင် သည် အပိုင်း (၃) ကြေညာချက်အရ ၂၀၂၆ ခုနှစ် ဇန်နဝါရီလ ၂၅ ရက်တွင် ကျင်းပရန် စီစဉ်ထားသည့် ရွေးကောက်ပွဲကို ကချင်ပြည်နယ်အတွင်းရှိ မံစီမြို့နယ်တစ်ခုလုံးနှင့် မိုးမောက်မြို့နယ်တစ်ခုလုံးအား ထည့်သွင်း ကျင်းပမည်မဟုတ်ကြောင်း ကြေညာခဲ့သည်။ထို့အပြင် ဗန်းမော်မြို့နယ်အတွင်းရှိ ရပ်ကွက်နှင့် ကျေးရွာအုပ်စု စုစုပေါင်း ၁၁ ခုကိုလည်း ရွေးကောက်ပွဲ မကျင်းပနိုင်သည့် နေရာများအဖြစ် သီးခြားကြေညာခဲ့သည်။ 

၂၀၂၆ ခုနှစ်၊ ဖေဖော်ဝါရီလ ၁၁ ရက်နေ့တွင် ကြေညာခဲ့သော တပ်မတော်သား တိုင်းဒေသကြီးလွှတ်တော် သို့မဟုတ် ပြည်နယ်လွှတ်တော် ကိုယ်စားလှယ်များ အမည်စာရင်းအရ ကချင်ပြည်နယ်လွှတ်တော်အတွက် တပ်မတော်သားကိုယ်စားလှယ် ၁၁ ဦး ပါဝင်သည်။​

## အဓိကဖြစ်ရပ်များ 
## အခြားကြည့်ရန်
*ပြည်နယ်နှင့် တိုင်းဒေသကြီး လွှတ်တော်များ
*ပြည်ထောင်စုလွှတ်တော်

## ကိုးကား
စက်ရုပ် ဥပဒေ သုံးရပ်

**စက်ရုပ် ဥပဒေ သုံးရပ်**သည် စိတ်ကူးယဉ် သိပ္ပံစာရေးဆရာ အိုင်ဆက်မော၏ *Runnaround* ထဲမှ ကောက်နုတ်ဖော်ပြချက်ဖြစ်သည်။ ယင်းဥပဒေအား ၁၉၄၂ ခုနှစ်တွင် မိတ်ဆက်ခဲ့ပြီး ထုတ်နုတ်ဖော်ပြရလျင် အောက်ပါအတိုင်းဖြစ်သည်။

* စက်ရုပ်သည် လူသားအား ထိခိုက်အောင်မပြုလုပ်ရ။ လူသားကိုယ်တိုင်အားလည်း ထိခိုက်စေခြင်းငှာ ခွင့်မပြုရ။
* ပထမဥပဒေနှင့်ဆက်စပ်၍ ဒွိဟဖြစ်စရာကြုံသည်မှလွဲလျင် စက်ရုပ်သည် လူသားတို့ ခိုင်းစေသောအမိန့်အား နာခံရမည်။
* ပထမဥပဒေနှင့် ဒုတိယဥပဒေတို့အပေါ် ဒွိဟဖြစ်စရာ ကြုံလာသည်မှလွဲလျင် စက်ရုပ်သည် ကိုယ်ပိုင်တည်ရှိနေမှုအား ကာကွယ်ရမည်။

အိုင်စမော၏ စက်ရုပ်ဥပ​ဒေသည် လူငယ်များနှင့် ရုပ်ရှင်ဇာတ်လမ်းများတွင် လွှမ်းမိုးခဲ့သည်။ စက်ရုပ်တို့သည် အစိုးရနှင့် ဂြိုဟ်များ လူသားမျိုးနွယ်တစ်ရပ်လုံးအား တာဝန်ယူလာရသောအခါ စာရေးဆရာက လေးခုမြောက် ဥပဒေအား ထပ်ပေါင်းခဲ့သည်။

*စက်ရုပ်သည် လူသားမျိုးနွယ်အား ထိခိုက်စေခြင်းမပြုရသကဲ့သို့ ယင်းသို့ဖြစ်မည့်အရေးအားလည်း ခွင့်မပြုရ။

## ကျမ်းကိုး
ရှမ်းပြည်နယ် လွှတ်တော်

**ရှမ်းပြည်နယ်လွှတ်တော်** () သည် မြန်မာနိုင်ငံ ရှမ်းပြည်နယ်၏ ဥပဒေပြုလွှတ်တော် တစ်ခုဖြစ်သည်။ လွှတ်တော်တစ်ရပ်တည်းရှိသော လွှတ်တော်အမျိုးအစားဖြစ်ပြီး အမတ်ဦးရေ ၁၄၀ ဦး (ရွေးကောက်ခံ ၁၀၇ ဦးနှင့် တပ်မတော်သား ကိုယ်စားလှယ် ၃၃ ဦး) ရှိသည်။

## ဖွဲ့စည်းပုံ 
မြန်မာနိုင်ငံဖွဲ့စည်းပုံအခြေခံဥပဒေ (၂၀၀၈ ခုနှစ်)အရ တိုင်းဒေသကြီး သို့မဟုတ် ပြည်နယ်များတွင် မြို့နယ်တစ်မြို့နယ်လျှင် နှစ်ဦးကျစီရွေးကောက် တင်မြှောက်ပြီး၊ ရွေးကောက်တင်မြှောက်သည့် လွှတ်တော် ကိုယ်စားလှယ်စုစုပေါင်း၏ သုံးပုံတစ်ပုံနှင့်ညီမျှသော တပ်မတော်ကာကွယ်ရေးဦးစီးချုပ်က ဥပဒေနှင့်အညီ အမည်စာရင်းတင်သွင်းသည့် တပ်မတော်သား တိုင်းဒေသကြီး သို့မဟုတ် ပြည်နယ် လွှတ်တော် ကိုယ်စားလှယ်များ ပါဝင်သည်။  

၂၀၂၆ ခုနှစ်အထိ ရှမ်းပြည်နယ်တွင် မြို့နယ် (၅၅) ခုဖြင့် သတ်မှတ်ဖွဲ့စည်းထားသဖြင့် မြို့နယ်ကိုယ်စားပြု ရွေးကောက်ခံကိုယ်စားလှယ် ၁၁၀ ဦးရှိပြီး၊ ရွေးကောက်ခံ အာခါ၊ ဗမာ၊ အင်းသား၊​ ကချင်၊ ကယန်း၊ လားဟူ၊ လီဆူတိုင်းရင်းသားရေးရာဝန်ကြီးများ(၇) ဦးနှင့် လွှတ်တော်ကိုယ်စားလှယ် စုစုပေါင်း၏ သုံးပုံတစ်ပုံနှင့်ညီမျှသော ခန့်အပ်ခံ တပ်မတော်သား ကိုယ်စားလှယ် ၃၃ ဦးလည်း ပါဝင်သည်။

## ရွေးကောက်ပွဲများ 
### ၂၀၁၀ ခုနှစ် 
### ၂၀၁၅ ခုနှစ် 
### ၂၀၂၅-၂၀၂၆ ခုနှစ် 
၂၀၂၅-၂၀၂၆ အထွေထွေ ရွေးကောက်ပွဲတွင် ၂၀၂၅ ခုနှစ် ဇူလိုင်လပိုင်းတွင် ဆဋ္ဌမအကြိမ်ပြင်ဆင်သည့် တိုင်းဒေသကြီး သို့မဟုတ် ပြည်နယ်လွှတ်တော် ရွေးကောက်ပွဲဥပဒေ ပုဒ်မ ၄ အရ ရွေးကောက်ပွဲကော်မရှင်သည် မဲဆန္ဒနယ်များ သတ်မှတ်ရာတွင် မြို့နယ်တစ်မြို့နယ်လျှင် ကိုယ်စားလှယ်တစ်ဦးကျစီကို FPTP စနစ်ဖြင့် ရွေးချယ်ရန် သတ်မှတ်ရမည်ဖြစ်ပြီး၊ ကျန်ရှိသောကိုယ်စားလှယ်များအတွက် မြို့နယ်များကို စုစည်း၍ PR စနစ်ဖြင့် ရွေးချယ်နိုင်ရန် မဲဆန္ဒနယ်များ သတ်မှတ်ရဟု ပြဋ္ဌာန်းထားသည်။

ရှမ်းပြည်နယ်လွှတ်တော်၏ ရွေးကောက်ခံ မဲဆန္ဒနယ် ၁၀၀ နေရာတွင် ၅၀ နေရာကို မဲအများဆုံးအနိုင်ရသူယူစနစ်ဖြင့် ရွေးကောက်ခံရပြီး၊ ကျန် ၅၀ နေရာကို အချိုးကျကိုယ်စားပြုစနစ်ဖြင့် သတ်မှတ်ရွေးကောက်ခံရသည်။ ကျန်နေသော တိုင်းရင်းသားရေးရာဝန်ကြီးများ (၇) နေရာကို  မဲအများဆုံးအနိုင်ရသူယူစနစ်ဖြင့် ရွေးကောက်ခံရသည်။

သို့သော် ရွေးကောက်ပွဲကော်မရှင်၏ ၂၀၂၅ ခုနှစ်၊ စက်တင်ဘာလ ၁၄ ရက်နေ့တွင် ပြည်နယ်လွှတ်တော် မဲအများဆုံးရသူအနိုင်ယူစနစ် မဲဆန္ဒနယ် (၁၇) နယ်တွင် ရွေးကောက်ပွဲကျင်းပမည်မဟုတ်ကြောင်း ကြေညာသည်။

## အခြားကြည့်ရန်
*ပြည်နယ်နှင့် တိုင်းဒေသကြီး လွှတ်တော်များ
*ပြည်ထောင်စုလွှတ်တော်

## ကိုးကား
NGC 115

**NGC 115** သည် ခရုပတ်ပုံစံ ဂယ်လက်ဆီဖြစ်ပြီး ပန်းပုဆရာ ကြယ်စုတန်းတွင် တည်ရှိသည်။ ယင်းအား ဗြိတိသျှလူမျိုး  ဂျွန် ဟာရှယ်မှ ၁၈၃၄ ခုနှစ် စက်တင်ဘာလ ၂၅ ရက်နေ့တွင် တွေ့ရှိခဲ့သည်။ ယင်းသည် ကမ္ဘာမြေမှ အလင်းနှစ် ၈၅ မီလီယံဝေးကွာပြီး အချင်းအားဖြင့် အလင်းနှစ် ၅၀၀၀၀ ရှိသောကြောင့် မိမိတို့မိခင်ဂယ်လက်ဆီ၏ အရွယ်အစားထက်ဝက်ခန့်ရှိလေသည်။

## ကိုးကား
ကဏ္ဍ:ပန်းပုဆရာ (ကြယ်စုတန်း)
NGC 116

**NGC 116** သည် ကြယ်စုတန်း Cetus တွင် မတည်ရှိသောအရာတစ်ခု ဖြစ်နိုင်သည်။ ယင်းအား PGC 1671 ဟုသတ်မှတ်ရန် အဆိုပြုခံထားရသည်။

## ကိုးကား
ဖားကန့် စွန့်ပစ်မြေစာပုံ ပြိုကျမှု

၂၀၁၅ ခုနှစ် နိုဝင်ဘာလ ၂၂ ရက်နေ့တွင် မြန်မာနိုင်ငံ မြောက်ပိုင်း၊ ကချင်ပြည်နယ်၊ ဖားကန့်မြို့နယ် လုံးခင်းကျေးရွာအုပ်စုရှိ ကျောက်စိမ်းတူးဖော်သည့် နေရာအနီးရှိ စွန့်ပစ်မြေစာပုံ ပြိုကျကာ လူပေါင်း ၁၁၆ ဦးသေဆုံးပြီး ၁၀၀ ကျော်ခန့် ပေျာက်ဆုံးခဲ့သည်။

နိုဝင်ဘာလ ၂၈ ရက်နေ့တွင်လည်း ဖားကန့်မြို့ နမ့်မှော်ကျေးရွာအုပ်စုတွင် ပေ ၄၀ ခန့်ရှိ စွန့်ပစ်မြေစာပုံ ပြိုကျမှု ထပ်မံဖြစ်ပွားခဲ့ကာ လူတစ်ဦး သေဆုံးခဲ့သေးသည်။

## မြေပြိုကျမှု
မြေပြိုကျမှုသည် နံနက် လေးနာရီခန့် အချိန်တွင် ဖြစ်ပွားခဲ့ခြင်းဖြစ်ပြီး ကျောက်မျက်ကုမ္ပဏီများမှ စွန့်ပစ်ထားသည့် မြေစာပုံ ပြိုကျခဲ့ခြင်းဖြစ်သည်။ မြေစာပုံအောက်ဘက်တွင် ရေမဆေးကျောက်ရှာဖွေသူများ နေထိုင်သည့် ယာယီတဲအိမ် ၂၀၀ ကျော်ခန့်ရှိပြီး ပြိုကျချိန်တွင် အလုံး ၅၀ ခန့်မြေပိမိခဲ့သည်။ပြိုကျရခြင်း အကြောင်းရင်းကို မသိရသေးပေ။

## အခြားကြည့်ရန် 
*၂၀၁၅ မြန်မာပြည်တွင်း အဆိုးရွားဆုံးရေကြီးခြင်း

## ကိုးကား
ကဏ္ဍ:မြန်မာနိုင်ငံရှိ မြေပြိုမှုများ
အက်ပဲ

**အက်ပဲလ် အင်ကော်ပိုရိတ်** () လုပ်ငန်းစုသည် အမေရိကန်ပြည်ထောင်စု၊ ကယ်လီဖိုးနီးယားပြည်နယ် အခြေစိုက် အမေရိကန် နည်းပညာလုပ်ငန်းတစ်ခုဖြစ်ပြီး အီလက်ထရွန်နစ်၊ ကွန်ပျူတာ ဆော့ဖ်ဝဲလ်နှင့် အွန်လိုင်း ဝန်ဆောင်မှုများကို ရောင်းချသည့် လုပ်ငန်းစုဖြစ်သည်။ ယင်း၏ အဓိက ပစ္စည်းထုတ်ကုန် များအဖြစ် အိုင်ဖုန်း (iPhone)၊ အိုင်ပတ် (iPad) ၊ မက်ခ် (Mac) ၊ အိုင်ပေါ့ဒ် (iPod)  နှင့် Apple Watch  တို့ကို ထုတ်လုပ်ရောင်းချခဲ့သည်။ အက်ပဲ၏ အခြားဆော့ဖ်ဝဲ ထုတ်ကုန်များအနေနှင့် OS X နှင့် iOS (လုပ်ငန်းလည်ပတ်မှု စနစ်များ), iTunes (Media Player), Safari, iLife, iWork ဆော့ဖ်ဝဲတို့ကိုလည်း ထုတ်လုပ်နေသည်။ သူ၏အွန်လိုင်း ဝန်ဆောင်မှုများ အနေနှင့်ဖြင့် iTunes Store, iOS App Store, Mac App Store နှင့် iCloud တို့ကို မိတ်ဆက်ပေးခဲ့သည်။

Apple ကို တစ်ကိုယ်ရေသုံး ကွန်ပျူတာများထုတ်လုပ်ရန်နှင့် ရောင်းချရန် ဧပြီ ၁၊ ၁၉၇၆ တွင် စတိဗ်ဂျော့စ်၊ စတိဗ် ဝေါ့ဇနစ် နှင့် Ronald Wayne တို့ကဦးဆောင်၍ တည်ထောင် ခဲ့ခြင်းဖြစ်သည်။ ဇန်နဝါရီလ ၃၊ ၁၉၇၇ တွင် Apple Computer, Inc. အဖြစ် ထည့်သွင်းခဲ့ပြီး ဇန်နဝါရီလ ၉၊ ၂၀၀၇ ခုနှစ်တွင် Apple Inc. , အဖြစ် အမည်ပြောင်းလဲခဲ့သည်။

Apple သည် စုစုပေါင်း ပိုင်ဆိုင်မှုများအနေဖြင့် ကမ္ဘာ့အကြီးဆုံး နည်းပညာကုမ္ပဏီ၊ ကမ္ဘာ့တတိယအကြီးဆုံး မိုဘိုင်းဖုန်း ထုတ်လုပ်သူ၊ အခွန်ဘဏ္ဍာငွေအားဖြင့် ကမ္ဘာ့အကြီးဆုံး သတင်းအချက်အလက်နည်းပညာကုမ္ပဏီ တစ်ခုဖြစ်သည်။ နိုဝင်ဘာလ ၂၅၊ ၂၀၁၄ တွင် ဈေးကွက်အရင်းအနှီး အားဖြင့် ကမ္ဘာပေါ်တွင် အကြီးဆုံး လူသိရှင်ကြား ကုန်သွယ်ကော်ပိုရေးရှင်း ဖြစ်လာခဲ့ပြီး အမေရိကန် ဒေါ်လာ ၇၀၀ ဘီလီယံခန့် တန်ဖိုးရှိ ပထမဦးဆုံး အမေရိကန်ကုမ္ပဏီ ဖြစ်လာခဲ့သည်။ အဆိုပါကုမ္ပဏီ တွင် အမြဲတမ်း အချိန်ပြည့်ဝန်ထမ်းအဖြစ် ၁၁၅,၀၀၀ ဦး (ဇူလိုင် ၂၀၁၅ အထိ) နှင့် နိုင်ငံပေါင်း (၁၆) နိုင်ငံတွင် လက်လီ စတိုးဆိုင်များ (၄၅၃) ဆိုင် (မတ်လ ၂၀၁၅ အရ) အထိ အောင်မြင်လာခဲ့ပြီး အွန်လိုင်းရှိ iTunes Storeမှာ ကမ္ဘာ့အကြီးဆုံး ဂီတလက်လီအရောင်းဆိုင် အဖြစ် ရပ်တည်လျက်ရှိသည်။

## ကိုးCompu
အမရပူရနန်းတော်

**အမရပူရနန်းတော်** သည် မြန်မာနိုင်ငံ ကုန်းဘောင်ခေတ်၏ မြို့တော်ဟောင်း အမရပူရမြို့တော်၏ နန်းတော်တစ်ခု ဖြစ်သည်။ ၁၈ ရာစုနှောင်းပိုင်းနှင့် ၁၉ ရာစုအစောပိုင်းတွင် တည်ဆောက်ခဲ့သည်။  မြို့တော်ကို မန္တလေးသို့ ရွေ့ပြောင်းပြီးနောက် ယနေ့အချိန်အထိ နန်းတော်ရာ တစ်ခုအနေဖြင့်သာ ကျန်ရစ်သည်။
 ၁၇၉၅ ခုနှစ်]]
နန်းတော်ကို သာယာဝတီမင်းမှ ၁၈၃၈ ခုနှစ်တွင် တည်ဆောက်ခဲ့သည်။ ၁၈၅၇ ခုနှစ် ဇန်နဝါရီတွင် မင်းတုန်းမင်းမှ နောင်တော်ဖြစ်သူ ပုဂံမင်းထံမှ ထီးနန်းကို လွှဲပြောင်းရယူပြီးနောက် နန်းတော်ကို မန္တလေးမြို့သို့ ပြောင်းရွေ့ခဲ့သည်။

ယနေ့အချိန်တွင် အမရပူရနန်းတော်ရာ၌ ထင်ရှားစွာ တည်ရှိနေသေးသော အဆောက်အအုံများအနက် ဘိုးတော်ဘုရား၏ ပြာသာဒ်ဂူ၊ ဘကြီးတော်ဘုရား၏ ပြာသာဒ်ဂူ၊ ကုန်းဘောင်မင်း၏ ပြာသာဒ်ဂူများလည်း ပါဝင်သည်။

## အခြားကြည့်ရန်များ 
* မန္တလေး နန်းတော်
*အင်းဝရွှေနန်းတော်

## ကိုးကား
## ပြင်ပလင့်ခ်များ 
*
ရန်ကုန်တိုင်းဒေသကြီး လွှတ်တော်

**ရန်ကုန်တိုင်းဒေသကြီးလွှတ်တော်**သည် မြန်မာနိုင်ငံ၊ ရန်ကုန်တိုင်းဒေသကြီး၏ ဥပဒေပြုလွှတ်တော် တစ်ခုဖြစ်သည်။ လွှတ်တော်တစ်ရပ်တည်းရှိသော လွှတ်တော်အမျိုးအစားဖြစ်ပြီး အမတ်ဦးရေ ၁၂၃ ဦး (ရွေးကောက်ခံကိုယ်စားလှယ် ၉၂ ဦးနှင့် တပ်မတော်သား ကိုယ်စားလှယ် ၃၁ ဦး) ဖြင့် ဖွဲ့စည်းသည်။ 

တတိယအကြိမ် ရန်ကုန်တိုင်းဒေသကြီးလွှတ်တော်ကို ၂၀၂၆ ခုနှစ်၊ မတ်လ (၂၀) ရက်နေ့တွင် စတင်ကျင်းပခဲ့ပြီး၊ ဥက္ကဋ္ဌမှာ ဦးဌေးအောင် ဖြစ်၍၊ ဒုတိယဥက္ကဋ္ဌမှာ ဦးကျော်ကျော်စိုး ဖြစ်သည်။ 

## လွှတ်တော်ဥက္ကဋ္ဌများ 
## တတိယအကြိမ် ရန်ကုန်တိုင်းဒေသကြီးလွှတ်တော် 
### ရွေးကောက်ခံပါတီအလိုက် နေရာရှိမှု 
## ဒုတိယအကြိမ် ရန်ကုန်တိုင်းဒေသကြီးလွှတ်တော် 
## အခြားကြည့်ရန်
*ပြည်နယ်နှင့် တိုင်းဒေသကြီး လွှတ်တော်များ
*ပြည်ထောင်စုလွှတ်တော်

## ကိုးကား
ပင်လုံမြို့

**ပင်လုံမြို့**(ပအိုဝ်း-ဝေင်ꩻပင်ႏလုံ)(ရှမ်း-ဝဵင်းပၢင်လူင်) သည် မြန်မာနိုင်ငံ၊ ရှမ်းပြည်နယ် တောင်ပိုင်း၊ လွိုင်လင်ခရိုင်၊ လွိုင်လင်မြို့နယ်တွင် ပါဝင်သည့် မြို့တစ်မြို့ဖြစ်သည်။ မြန်မာ့သမိုင်းဝင် ပင်လုံညီလာခံ ကျင်းပခဲ့ရာနေရာနှင့်  ပင်လုံစာချုပ်တို့ ချုပ်ဆိုခဲ့သည့် မြို့ဖြစ်သည်။ ပြည်ထောင်စုမြန်မာပြည် စတင် သန္ဓေတည်ရာ သမိုင်းဝင်မြို့တစ်မြို့ဖြစ်သည်။ ပင်လုံမြို့၏ မူလဌာနေတိုင်းရင်းသားလူမျိုးများမှာ ပအိုဝ်း နှင့် ရှမ်း လူမျိုးများဖြစ်သည်။နောက်ပိုင်းတွင် ဗမာ၊တောင်ရိုး၊တရုတ် လူမျိုးများ အနည်းငယ် လာရောက်နေထိုင်ကြသည်။

## ပညာရေး 
ပင်လုံမြို့တွင် ပင်လုံတက္ကသိုလ်နှင့် နည်းပညာတက္ကသိုလ်(ပင်လုံ)၊ ကွန်ပျူတာတက္ကသိုလ်(ပင်လုံ)နှင့် တိုင်းရင်းသား လူငယ်များ ဖွံ့ဖြိုးရေး  သင်တန်းကျောင်းတို့ တည်ရှိသည်။

နယ်စပ်ဒေသ တိုင်းရင်းသား လူငယ်များဖွံ့ဖြိုးရေးသင်တန်းကျောင်း(ပင်လုံ ) အား ၁ -၆-၂၀၀၄ ရက်နေ့တွင်  ကျောင်းသား  ၆၅  ဦး ဖြင့် စတင်ဖွင့်ခဲ့သည်။ ရှမ်းပြည်နယ် တောင်ပိုင်း လွိုင်လင်ခရိုင်  လွိုင်လင်-ပင်လုံ-လဲချား  ကားလမ်းမကြီး၏အနောက်ဘက်ဘေးတွင် တည်ၡိပြီး ၁၁.၄၄ ဧကကျယ်ဝန်းသည်။ ဖွင့်ရခြင်း၏ရည်ရွယ်ချက်
* (က)    ပြည်ထောင်စု တိုင်းရင်းသား လူငယ်များပညာရှာရင်း တိုင်းရင်းသား အချင်းချင်း ပိုမို စည်းလုံးချစ်ခင်လျက်  ပြည်ထောင်စု မပြိုကွဲရေး အချုပ်အခြာ အာဏာတည်တံ့ ခိုင်မြဲရေး ဟူသော ဒို့တာဝန် အရေးသုံးပါး ကို သက်ဝင်ယုံကြည်၍ ထိန်းသိမ်းစောင့်ရှောက်သော လူငယ်များ ဖြစ်လာစေရန်။
* (ခ)  ပြည်ထောင်စု တိုင်းရင်းသား လူမျိုးများ၏ ယဉ်ကျေးမူ၊ ရိုးရာဓလေ့ထုံးစံကောင်းများကို သိၡိထိန်းသိမ်း သွားစေရန်။
* (ဂ)  နယ်စပ်ဒေသ ဖွံ့ဖြိုးရေး လူနေမူ အဆင့်အတန်း မြင့်မားရေး အတွက် ဆောင်ရွက်လိုသည့် စိတ်ဓာတ်ထက်သန်စေရန်။
* (ဃ) အေးချမ်းသာယာ၍ ခေတ်မီဖွံ့ဖြိုး တိုးတက်သော နိုင်ငံတော် အဖြစ်တည်ဆောက်ရာတွင် စွမ်းစွမ်းတမံ ဆောင်ရွက်လိုသည့် စိတ်ဓာတ်များ မွေးမြူပေးရန် ။
* (င) ပညာရပ်များ တတ်မြောက်၍ ကျောင်းဆင်းပြီးသွားပါက မိမိဒေသတွင် ဖွံ့ဖြိုးရေး လုပ်ငန်းများပြန်လည်ဆောင်ရွက်နိုင်စေရန်။
ကျောင်းသား အရည်အချင်း
# နယ်စပ် ဒေသ တွင် နေထိုင်သည့် တိုင်းရင်းသား မျိုးနွယ်များ ဖြစ်ပြီး မိမိတိုင်းရင်းသား  ဘာသာစကားကို တတ်ကျွမ်းသူ ဖြစ်ရမည်။
# မိဘ မဲ့၊ မိမဲ့၊ ဘမဲ့ ဆင်းရဲနွမ်းပါးသူကျောင်းသားများကို  ဖော်ပြပါ ဦးစားပေး အစီအစဉ်အတိုင်း စိစစ် လက်ခံ ပါသည်။
# ကူးစက်ရောဂါကင်းၡင်းသူ၊ ကိုယ်လက်အင်္ဂါချို့ယွင်းမူမၡိသူ  ကျမ္မာရေး  ကောင်းမွန်သူ ဖြစ်ရပါမည်။
# မူလတန်း၊ အလယ်တန်း(တတိယမှ သတ္တမအထိ)  ကျောင်းသားများ ကို ဦးစားပေး လက်ခံသွားပါမည်။
# ကျောင်း၏ စည်းမျဉ်း၊ စည်းကမ်းများကို လိုက်နာနိုင်သူ ဖြစ်ရပါမည်။
 

တာဝန် ထမ်းဆောင်ခဲ့သော  ကျောင်းအုပ်များ
#  ဦးအောင်စိုးဝင်း   (ခေတ္တ  ကျောင်းအုပ်)
#  ဦးမိုးကျော်ထင်     (           ။               ) 
#  ဦးသန်းဌေး           (            ။             )

လက်ရှိ (၂၀၁၆-၁၇)  တွင်  ဦးသိန်းထွန်း ကျောင်းအုပ် တာဝန်ဝတ္တရားများကို ထမ်းဆောင်လျက်ရှိသည်။

ပင်လုံမြို့ တွင်  အခြေခံပညာ မူလတန်းကျောင်း (၇) ကျောင်း အနက်  အ မ က  (  ၂   -  ၃  )  တို့သည် မူလွန် ကျောင်း များ ဖြစ်ကြပြီးအထက်တန်းအဆင့် သုံးကျောင်း တည်ၡိသည်။ ဆင်ခြေဖုံးကျေးရွာ များပြားသည့်အတွက် လွိုင်လင်မြို့နယ်၏ အခြေခံမူလတန်းကျောင်း တစ်ရာကျော် အနက်ခြောက်ဆယ်ကျော်သည် ပင်လုံမြို့ဝန်းကျင်တွင် တည်ရှိသည်။

## ကိုးကား
ပင်လုံတက္ကသိုလ်

**ပင်လုံတက္ကသိုလ်** () သည် မြန်မာနိုင်ငံ၊ ရှမ်းပြည်နယ် တောင်ပိုင်း၊ ပင်လုံမြို့တွင် တည်ရှိသည်။ ၂၀၀၂ ခုနှစ်တွင် စတင်ဖွင့်လှစ်ခဲ့သည်။ ပင်လုံတက္ကသိုလ်တွင် ပညာရေး၊ သိပ္ပံနှင့် ဥပဒေပညာရပ်များအတွက် ဘွဲ့ကြိုနှင့် ဘွဲ့လွန်သင်တန်းများကို တက်ရောက်နိုင်သည်။

## ကိုးကား
တောင်ကြီးတက္ကသိုလ်

**တောင်ကြီးတက္ကသိုလ်** ( သည် မြန်မာနိုင်ငံ၊ ရှမ်းပြည်နယ်တောင်ပိုင်း၏ အဓိကတက္ကသိုလ်တစ်ခုဖြစ်ပြီး တောင်ကြီးမြို့တွင် တည်ရှိသည်။ တောင်ကြီးတက္ကသိုလ်တွင် ဝိဇ္ဇာနှင့် သိပ္ပံပညာရပ်များအတွက် ဝိဇ္ဇာဘွဲ့၊ သိပ္ပံဘွဲ့၊ မဟာဘွဲ့၊ ပါရဂူဘွဲ့သင်တန်းများ တက်ရောက်နိုင်သည်။

## သမိုင်းကြောင်း
၁၉၆၁ ခုနှစ် ဇွန်လ ၁၅ ရက်နေ့တွင် **တောင်ကြီးကောလိပ်** ကို မန္တလေးတက္ကသိုလ်၏ တွဲဖက်ကောလိပ်တစ်ခုအနေဖြင့် စတင်ဖွင့်လှစ်ခဲ့သည်။ ၁၉၆၄ ခုနှစ် တက္ကသိုလ်ပညာရေးအက်ဥပဒေအရ တောင်ကြီးဒီဂရီကောလိပ်အဖြစ် အဆင့်မြှင့်တင်ခဲ့သော်လည်း မန္တလေးတက္ကသိုလ်၏ အောက်တွင် ထားရှိခဲ့သည်။ ၁၉၉၂ ခုနှစ် ဩဂုတ် ၁၇ ရက်နေ့တွင် သီးခြား လွတ်လပ်သည့် တက္ကသိုလ်တစ်ခု ဖြစ်လာခဲ့သည်။

## သင်တန်းများ
တောင်ကြီးတက္ကသိုလ်တွင် အဓိက ပေးအပ်သည့် ဘွဲ့များမှာ ဝိဇ္ဇာဘွဲ့နှင့် သိပ္ပံဘွဲ့များ ဖြစ်ပြီး၊ မဟာဘွဲ့နှင့် ပါရဂူဘွဲ့သင်တန်းအချို့ကိုလည်း တက်ရောက်သင်ကြားနိုင်သည်။

## ကိုးကား
လွိုင်လင်မြို့နယ်

**လွိုင်လင်မြို့နယ်** သည် မြန်မာနိုင်ငံ၊ ရှမ်းပြည်နယ် တောင်ပိုင်း၊ လွိုင်လင်ခရိုင်တွင် တည်ရှိသည်။ လွိုင်လင်မြို့နယ်တွင် လွိုင်လင်မြို့နှင့် ပင်လုံမြို့တို့ပါဝင်ပြီး အုပ်ချုပ်ရေးရုံးစိုက်ရာမြို့မှာ လွိုင်လင်မြို့ဖြစ်သည်။

## ကိုးကား
နည်းပညာတက္ကသိုလ်(ဗန်းမော်)

**နည်းပညာတက္ကသိုလ် (ဗန်းမော်)** သည် မြန်မာနိုင်ငံမြောက်ပိုင်း၊ ကချင်ပြည်နယ်၊ ဗန်းမော်မြို့တွင် တည်ရှိသည့် နည်းပညာတက္ကသိုလ်တစ်ခုဖြစ်သည်။ နည်းပညာတက္ကသိုလ် (ဗန်းမော်)ကို အစိုးရနည်းပညာကောလိပ် (ဗန်းမော်) အဖြစ် ၂၀၀၁ခုနှစ်၊ ဒီဇင်ဘာလတွင် စတင်တည်ထောင်ခဲ့သည်။ နည်းပညာ တက္ကသိုလ် (ဗန်းမော်) အဖြစ်သို့ ၂၀၀၇ခုနှစ် ဇန်နဝါရီလ၂၀ ရက်နေ့တွင် အဆင့်တိုးမြှင့်ဖွင့်လှစ်ခဲ့သည်။

## ပြင်ပလင့်ခ်များ
*
နည်းပညာတက္ကသိုလ်(ဟင်္သာတ)

**နည်းပညာတက္ကသိုလ်(ဟင်္သာတ)** သည် မြန်မာနိုင်ငံ၊ ဧရာဝတီတိုင်းဒေသကြီး၊ ဟင်္သာတခရိုင်၊ ဟင်္သာတမြို့၏ တောင်ဘက် နတ်မော်ကျေးရွာအနီး ဟင်္သာတ-ပုသိမ် ကားလမ်းဘေးတွင် တည်ရှိသည်။ အကျယ်အဝန်းမှာ ၆၄.၆၄ ဧက ဖြစ်သည်။

## သမိုင်းကြောင်း 
နည်းပညာတက္ကသိုလ်(ဟင်္သာတ)ကို နည်းပညာအထက်တန်းကျောင်းအဖြစ် ၁၉၇၇ ခုနှစ် ဩဂုတ်လ ၁ ရက်နေ့တွင် စတင်တည်ထောင်ခဲ့သည်။ ၁၉၈၂ ခုနှစ် ဒီဇင်ဘာ ၂၀ ရက်နေ့တွင် အစိုးရစက်မှုလက်မှုသိပ္ပံ အဖြစ် တိုးမြှင့်ဖွင့်လှစ်ခဲ့ပြီး ၁၉၉၉ ခုနှစ် ဩဂုတ် ၁၂ ရက်နေ့တွင် အစိုးရနည်းပညာကောလိပ်အဖြစ် တိုးမြှင့်ခဲ့သည်။ ၂၀၀၇ ခုနှစ် ဧပြီ ၂၀ ရက်နေ့တွင် နည်းပညာတက္ကသိုလ်အဖြစ် ထပ်မံအဆင့်မြှင့်တင်ခဲ့သည်။

## သင်တန်းများ
နည်းပညာတက္ကသိုလ်(ဟင်္သာတ)တွင် သင်ကြားပို့ချလျက်ရှိသော အင်ဂျင်နီယာဘာသာရပ်များမှာ-
#မြို့ပြ အင်ဂျင်နီယာ ဘာသာရပ်၊
#လျှပ်စစ်(စွမ်းအား)အင်ဂျင်နီယာဘာသာရပ်၊
#အီလက်ထ​ရောနစ်အင်ဂျင်နီယာဘာသာ ရပ်နှင့်
#စက်မှုအင်ဂျင်နီယာဘာသာရပ်များ ဖြစ်သည်။

## ကိုးကား 
## ပြင်ပလင့်ခ်များ 
*
တောင်ငူပညာရေးကောလိပ်

**တောင်ငူပညာရေးဒီဂရီကောလိပ်** () သည် မြန်မာနိုင်ငံ၊ ပဲခူးတိုင်းဒေသကြီး၊ တောင်ငူမြို့တွင် တည်ရှိသည်။ တောင်ငူရိုမန်ကက်သလစ်အသင်းတော်၏ ကွန်ဗင့်အထက်တန်းကျောင်း ဖြစ်ခဲ့ပြီး ပြည်သူပိုင်အဖြစ် သိမ်းလိုက်ပြီးနောက် ဆရာအတတ်သင်ကောလိပ် ဖြစ်လာခဲ့သည်။ ၂၀၀၂ ခုနှစ်တွင် တောင်ငူပညာရေးကောလိပ်အဖြစ် အမည်ပြောင်းလဲခဲ့သည်။ ၂၀၁၉တွင် ပညာရေးဒီဂရီကာလိပ်အဖြစ်တိုးမြင့်လိုက်သည်။ ယခုလက်ရှိ ‌ျောင်းအုပ်ကြီးမှာ ‌ေါက်တာလွင်လွင်စန်း ဖြစ်သည်။

## သမိုင်းကြောင်း 
၁၉၆၅ ခုနှစ်တွင် စိန်ဂျိုးဇက်ကွန်ဗင့်ကျောင်းအား တောင်ငူဆရာအတတ်သင်ကျောင်းအဖြစ် စတင်ဖွင့်လှစ်ခဲ့သည်။ ၁၉၆၇ ခုနှစ်တွင် ဆရာအတတ်သင်ကျောင်းအဖြစ်လည်းကောင်း၊ ၁၉၉၃ ခုနှစ်တွင် ဆရာအတတ်သင်သိပ္ပံ အဖြစ်လည်းကောင်း၊ ၁၉၉၈ ခုနှစ် ဒီဇင်ဘာလ ၁ ရက်နေ့တွင် ပညာရေးကောလိပ်အဖြစ်လည်းကောင်း တိုးချဲ့ဖွင့်လှစ်ခဲ့သည်။ ၂၀၁၆ ခုနှစ် နိုဝင်ဘာလ ၂၇ ရက်နေ့တွင် တောင်ငူမြို့နယ်၊ ဆင်ဆိပ်ကျေးရွာအုပ်စု၊ ရှမ်းရွာအနီး သို့ ပြောင်းရွှေ့ ဖွင့်လှစ်ခဲ့သည်။

## သင်တန်းများ
*DTEd (Diploma in Teacher Education) (စနစ်ဟောင်း - ၂ နှစ်)
*ပညာရေးသိပ္ပံဘွဲ့ (BSc.Ed) (စနစ်သစ် - ၄ နှစ်)
*ပညာရေးဝိပ္ပံဘွဲ့ (BA.Ed) (စနစ်သစ် - ၄ နှစ်)
*PPTT (ဘွဲ့လွန် မူလတန်း ဆရာအတတ်သင်တန်း - ၁နှစ်)

## ကိုးကား
နည်းပညာတက္ကသိုလ်(ပခုက္ကူ)

**နည်းပညာတက္ကသိုလ်(ပခုက္ကူ)** သည် မြန်မာနိုင်ငံအလယ်ပိုင်း၊ မကွေးတိုင်းဒေသကြီး၊ ပခုက္ကူ-ရေစကြို ကားလမ်းမကြီး၏ ဘေးတွင် တည်ရှိသည်။‌ ပခုက္ကူမြို့မှ  ၈ မိုင် ၄ ဖာလုံ ခန့် ကွာ‌ဝေးသည်။ တက္ကသိုလ်၏ အကျယ်အဝန်းမှာ ၁၀၀.၃၂ ဧက ဖြစ်သည်။

## သမိုင်းကြောင်း 
နည်းပညာတက္ကသိုလ်(ပခုက္ကူ) ကို ၁၉၉၉ ခုနှစ်၊ ဒီဇင်ဘာလ ၂၇ ရက်နေ့တွင် အစိုးရစက်မှု လက်မှုသိပ္ပံကျောင်း အဖြစ် စတင်ဖွင့်လှစ်ခဲ့သည်။ ၂၀၀၂ ခုနှစ်၊ အောက်တိုဘာ ၂၀ ရက်နေ့တွင် အစိုးရနည်းပညာကောလိပ် အဆင့်သို့ တိုးမြှင့်ခဲ့သည်။ ၂၀၀၇ ခုနှစ်၊ ဇန်နဝါရီလ ၂၀ ရက်နေ့တွင် နည်းပညာတက္ကသိုလ်အဆင့်သို့ တိုးမြှင့်ဖွင့်လှစ်ခဲ့သည်။

## ကိုးကား 
## ပြင်ပလင့်ခ်များ
*
နည်းပညာတက္ကသိုလ်(မိတ္ထီလာ)

**နည်းပညာတက္ကသိုလ်(မိတ္ထီလာ)** သည် မြန်မာနိုင်ငံ၊ မန္တလေးတိုင်းဒေသကြီး၊ မိတ္ထီလာမြို့တွင် တည်ရှိသည်။ အစိုးရနည်းပညာကောလိပ်အဖြစ် စတင်ဖွင့်လှစ်ခဲ့ပြီး ၂၀၀၇ ခုနှစ်တွင် တက္ကသိုလ်အဆင့်သို့ တိုးမြှင့်ခဲ့သည်။

## သင်ကြားရေးဌာနများ
နည်းပညာတက္ကသိုလ်(မိတ္ထီလာ)တွင် အောက်ပါသင်ကြားရေးဌာနများ ပါရှိသည်။

*မြို့ပြအင်ဂျင်နီယာဌာန
*အီလက်ထရွန်းနစ်နှင့် ဆက်သွယ်ရေးအင်ဂျင်နီယာ ဌာန
*လျှပ်စစ်စွမ်းအား အင်ဂျင်နီယာဌာန
*စက်မှုအင်ဂျင်နီယာဌာန
*သတင်းအချက်အလက်နည်းပညာဌာန

## ဘာသာရပ်များ
နည်းပညာတက္ကသိုလ်(မိတ္ထီလာ)တွင် အောက်ပါ ဘာသာရပ်များအတွက် ဘွဲ့ကြို သင်တန်းများကို တက်ရောက်နိုင်သည်။

## ပြင်ပလင့်ခ်များ 
*
NGC 117

**NGC 117** သည် S0(r)a အမျိုးအစား၏ lenticular ဂယ်လက်ဆီတစ်ခုဖြစ်ပြီး ကြယ်စုတန်း Cetus ထဲတွင် ပကတိအရွယ်အစားအားဖြင့် ၁၄.၃ ရှိသည်။

## ကျမ်းကိုး
ရန်ကင်းပညာရေးကောလိပ်

**ရန်ကင်းပညာရေးဒီဂရီကောလိပ်** (အင်္ဂလိပ်: Yankin Education Degree College) သည် မြန်မာနိုင်ငံ၊ ရန်ကုန်တိုင်းဒေသကြီး၊ ရန်ကင်းမြို့နယ်တွင် တည်ရှိသည်။

## သမိုင်းကြောင်း 
၁၉၄၇ ခုနှစ် ဩဂုတ်လ ၁ ရက်နေ့တွင် နိုင်ငံတော် ဆရာဖြစ်သင်တန်းကျောင်း (State Training College for teachers- STCT) အဖြစ် စတင်ဖွင့်လှစ်ခဲ့သည်။ ၁၉၄၈ ခုနှစ် ဧပြီလတွင် နိုင်ငံတော်ဆရာဖြစ်သင်တန်းကျောင်း (State Teacher Training School- STTS) အဖြစ် ပြောင်းလဲခဲ့သည်။ ၁၉၅၁ ခုနှစ်တွင် ဆရာအတတ်သင်သိပ္ပံ (Teacher Training College – TTC ) အဖြစ်လည်းကောင်း၊ ၁၉၉၈ ခုနှစ် နိုဝင်ဘာလ ၂၇ ရက်နေ့တွင် ရန်ကင်းပညာရေးကောလိပ်အဖြစ်လည်းကောင်း တိုးမြှင့် ဖွင့်လှစ်ခဲ့သည်။

## ကျောင်းအုပ်ကြီးများ 
## ကိုးကား
နည်းပညာတက္ကသိုလ်(ကလေး)

**နည်းပညာတက္ကသိုလ်(ကလေး)** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ကလေးမြို့နယ်၏ တောင်ဘက် ၅ မိုင်ခန့်အကွာ ကလေး−ဂန့်ဂေါ ကားလမ်း၏ အနောက်ဘက် ထိုမာကျေးရွာအုပ်စု၊ သာယာဝတီ ကျေးရွာအနီးတွင် တည်ရှိပြီး ၁၉၉၉ ခုနှစ်တွင် စတင်ဖွင့်လှစ်ခဲ့သည်။ နည်းပညာတက္ကသိုလ်(ကလေး)တွင် ဘာသာရပ်အသီးသီးအတွက် ဘွဲ့ကြိုနှင့် ဘွဲ့လွန်သင်တန်းများကို တက်ရောက်နိုင်သည်။

## သမိုင်းကြောင်း 
၁၉၉၉ ခုနှစ် ဒီဇင်ဘာ ၁၇ ရက်နေ့တွင် အစိုးရစက်မှုလက်မှုသိပ္ပံ (ကလေး) အဖြစ် စတင်ဖွင့်လှစ်ခဲ့သည်။ ၂၀၀၁ ခုနှစ် အောက်တိုဘာ ၅ ရက်နေ့တွင် အစိုးရနည်းပညာကောလိပ်(ကလေး) အဖြစ်လည်းကောင်း၊ ၂၀၀၇ ခုနှစ် ဇန်နဝါရီ ၂၀ ရက်နေ့တွင် နည်းပညာတက္ကသိုလ် (ကလေး) အဖြစ်လည်းကောင်း အဆင့်မြှင့်တင်ခဲ့သည်။

## သင်ကြားပေးလျက်ရှိသော အဓိကဘာသာရပ်များ 
#မြို့ပြအင်ဂျင်နီယာဘာသာရပ် (Civil Engineering)
#အီလက်ထရောနစ်အင်ဂျင်နီယာဘာသာရပ် (Electronic Engineering)
#လျှပ်စစ်စွမ်းအားအင်ဂျင်နီယာဘာသာရပ် (Electrical Engineering)
#စက်မှုအင်ဂျင်နီယာဘာသာရပ် (Mechanical Engineering)

## ကိုးကား
## ပြင်ပလင့်ခ်များ 
*
သင်္ဃန်းကျွန်းပညာရေးကောလိပ်

**သင်္ကန်းကျွန်းပညာရေးဒီဂရီကောလိပ်** (အင်္ဂလိပ်: Thingangyun Education Degree College) သည် မြန်မာနိုင်ငံ၊ ရန်ကုန်တိုင်းဒေသကြီး၊ သင်္ဃန်းကျွန်းမြို့နယ် ၊ င/က ရပ်ကွက် ၊ ဦးဘဟန်လမ်း တွင်တည်ရှိသည်။

## သမိုင်း​ကြောင်း
၁၉၅၈ ခုနှစ်တွင် ခရစ်ယာန်သာသနာပြုအသင်းသည် ယခုသင်္ကန်းကျွန်းပညာရေးဒီဂရီကောလိပ် မြေနေရာကိုဝယ်ယူပြီး ခရစ်ယာန်သာသနာပြု ဒွန်ဘောစကိုအထက်တန်းကျောင်းကိုတည်ထောင်ခဲ့သည်။ ၁၉၆၄ခုနှစ်တွင် အစိုးရသည်ထိုကျောင်းကိုပြည်သူပိုင်သိမ်းပြီး အ.ထ.က (၂) သင်္ကန်းကျွန်းအဖြစ်ပြောင်းလဲခဲ့သည်။ ထို့နောက် ဆရာအတတ်သင်ကောလိပ်ဖွင့်လှစ်ရန်ရည်ရွယ်၍ ၁၉၆၇ မှ ၁၉၆၉ ခုနှစ်အထိပြင်ဆင်မွမ်းမံခဲ့သည်။ ထို့နောက် ၂၂ - ၁၀ - ၁၉၆၉ တွင်သင်္ကန်းကျွန်းဆရာအတတ်သင်ကျောင်းကိုစတင်ဖွင့်လှစ်ခဲ့သည်။ ထိုဆရာအတတ်သင်ကျောင်းသည် ၁၉၉၈ ခုနှစ်အထိ အခြေခံပညာဦးစီးဌာန၏လက်အောက်တွင်ရှိခဲ့သည်။ ထို့နောက် ၁၉၈၈ခုနှစ်တွင် အမျိုးသားပညာရည်မြင့်မားရေး ဦးတည်ချက်နှင့်အညီ ဆရာအတတ်သင်ကျောင်းများကို ပညာရေးကောလိပ်အဖြစ်သို့တိုမြှင့်သတ်မှတ်ခဲ့သည်။ သင်္ကန်းကျွန်းဆရာအတတ်သင်ကျောင်းသည်လည်း ကောလိပ်အဆင့်(၂) သို့တိုမြင့်လာပြီး ၂၀၀၄ ခုနှစ်တွင် ပညာရေးကောလိပ်အဆင့်(၁)သို့တိုးမြှင့်ဖွင့်လှစ်နိုင်ခဲ့သည်။ ထို့နောက်  NLD  အစိုးရလက်ထက် ၂၀၁၉ ခုနှစ်တွင် (၄) နှစ်သင်ပညာရေး ဒီဂရီကောလိပ်အဆင့်သို့မြှင့်တင်နိုင်ခဲ့သည်။

## ကိုးကား
သင်္ကန်းကျွန်းပညာရေးကောလိပ် နှစ်(၅၀)ပြည့် ရွှေရတု မဂ္ဂဇင်း
နည်းပညာတက္ကသိုလ်(ထားဝယ်)

**နည်းပညာတက္ကသိုလ်(ထားဝယ်)** သည် မြန်မာနိုင်ငံအောက်ပိုင်း၊ တနင်္သာရီတိုင်းဒေသကြီး၊ ထားဝယ်မြို့တွင် တည်ရှိပြီး ၉၀.၈ ဧက ကျယ်ဝန်းသည်။ ၁၉၈၂ခုနှစ်၊ ဇူလိုင်လ(၃၀)ရက်နေ့တွင် အစိုးရစက်မှုလက်မှုသိပ္ပံအဖြစ်လည်းကောင်း၊ ၁၉၉၉ ခုနှစ် ဒီဇင်ဘာ ၂ ရက်နေ့တွင် အစိုးရနည်းပညာကောလိပ်အဖြစ် လည်းကောင်း ဖွင့်လှစ်ခဲ့ပြီး ၂၀၀၇ ခုနှစ် ဇန်နဝါရီ ၂၀ တွင် တက္ကသိုလ်အဆင့်သို့ တိုးမြှင့်ခဲ့သည်။

## သင်ကြားရေးဌာနများ
* Civil Engineering Department
* Mechanical  Engineering Department
* Electrical Power Engineering Department
* Electronic and Communication Engineering Department
* Engineering Physics Department
* Engineering Chemistry Department
* Engineering Mathematics Department
* English  Department
* Biotechnology Department

## သင်တန်းများ
## ကိုးကား
နည်းပညာတက္ကသိုလ်(ကျိုင်းတုံ)

**နည်းပညာတက္ကသိုလ်(ကျိုင်းတုံ)** သည် မြန်မာနိုင်ငံ၊ ရှမ်းပြည်နယ်အရှေ့ပိုင်း ကျိုင်းတုံမြို့တွင် တည်ရှိပြီး ၃၈.၃၈ ဧက ကျယ်ဝန်းသည်။ ၁၉၉၉ ခုနှစ်တွင် အစိုးရနည်းပညာသိပ္ပံ အဖြစ် စတင်ဖွင့်လှစ်ခဲ့သည်။ ၂၀၀၁ ခုနှစ်တွင် အစိုးရနည်းပညာကောလိပ် အဖြစ် အဆင့်မြှင့်တင်ခဲ့ပြီး ၂၀၀၇ ခုနှစ်တွင် တက္ကသိုလ်အဆင့်သို့ တိုးမြှင့်ခဲ့သည်။

## ဘာသာရပ်သင်တန်းများ
## ပြင်ပလင့်ခ်များ 
*
နည်းပညာတက္ကသိုလ်(ဘားအံ)

**နည်းပညာတက္ကသိုလ်(ဘားအံ)** () သည် မြန်မာနိုင်ငံ၊ ကရင်ပြည်နယ်၊ ဘားအံမြို့တွင် တည်ရှိသည်။ အစိုးရနည်းပညာကောလိပ်အဖြစ် စတင်ဖွင့်လှစ်ခဲ့ပြီး ၂၀၀၇ ခုနှစ်တွင် တက္ကသိုလ်အဆင့်သို့ တိုးမြှင့်ခဲ့သည်။

## သင်ကြားရေးဌာနများ 
* မြို့ပြအင်ဂျင်နီယာဌာန
* အီလက်ထရွန်းနစ်အင်ဂျင်နီယာဌာန
* လျှပ်စစ်စွမ်းအားအင်ဂျင်နီယာဌာန
* စက်မှုအင်ဂျင်နီယာဌာန
*
* မြန်မာစာဌာန
* အင်္ဂလိပ်စာဌာန
* သင်္ချာအင်ဂျင်နီယာဌာန
* ရူပဗေဒအင်ဂျင်နီယာဌာန
* ဓာတုအင်ဂျင်နီယာဌာန

## ဘာသာရပ်သင်တန်းများ 
* မြို့ပြအင်ဂျင်နီယာ
* အီလက်ထရွန်းနစ်နှင့် ဆက်သွယ်ရေးအင်ဂျင်နီယာ
* လျှပ်စစ်စွမ်းအားအင်ဂျင်နီယာ
* စက်မှုအင်ဂျင်နီယာ
*

## ပေးအပ်သည့်ဘွဲ့များ
* နည်းပညာဘွဲ့ (B.Tech.)
* အင်ဂျင်နီယာဘွဲ့ (B.E.)
* အင်ဂျင်နီယာမဟာဘွဲ့ (M.E.)
နည်းပညာတက္ကသိုလ်(မအူပင်)

**နည်းပညာတက္ကသိုလ်(မအူပင်)** သည် မြန်မာနိုင်ငံ၊ ဧရာဝတီတိုင်းဒေသကြီး၊ မအူပင်ခရိုင်၊ မအူပင်မြို့၏ အနောက်ဘက် ၃ မိုင်ခန့်အကွာ၊ မအူပင်-ရေလဲကားလမ်းဘေး၊ အောင်ဟိတ်ရွာအနီးတွင် တည်ရှိပြီး အကျယ်အဝန်း ၅၀.၁၄ ဧက ရှိသည်။

## သမိုင်းကြောင်း 
နည်းပညာတက္ကသိုလ်(မအူပင်)ကို ၁၉၈၉ ခုနှစ် နိုဝင်ဘာလ ၃ ရက်နေ့တွင် မအူပင်မြို့ စာရေးကုန်းရပ်ကွက်နှင့် ဘောလုံးကွင်းရပ်ကွက်ကြား စိမ်းမြကန်သာလမ်းပေါ်ရှိ မြေဧက ၅၇.၈၇၂ ပေါ်၌ အစိုးရစက်မှုလက်မှုသိပ္ပံ (မအူပင်) အဖြစ် စတင်ဖွင့်လှစ်ခဲ့သည်။ ၂၀၀၂ ခုနှစ် မေလ ၃၁ ရက်နေ့တွင် အစိုးရနည်းပညာကောလိပ်အဖြစ် အဆင့်မြှင့်တင်ဖွင့် လှစ်ခဲ့သည်။ ၂၀၀၇ ခုနှစ်၊ ဇန်နဝါရီလ  ၂၀ ရက်နေ့တွင် နည်းပညာတက္ကသိုလ်အဖြစ် အဆင့်မြှင့်တင်ခဲ့သည်။

## သင်ကြားရေးဌာနများ
*မြို့ပြအင်ဂျင်နီယာဌာန
*အီလက်ထရွန်းနစ်အင်ဂျင်နီယာဌာန
*လျှပ်စစ်စွမ်းအားအင်ဂျင်နီယာဌာန
*စက်မှုအင်ဂျင်နီယာဌာန
*မြန်မာစာဌာန
*အင်္ဂလိပ်စာဌာန
* အင်ဂျင်နီယာသင်္ချာဌာန
*အင်ဂျင်နီယာရူပဗေဒဌာန
*အင်ဂျင်နီယာဓာတုဗေဒဌာန

## သင်တန်းများ
## ကိုးကား 
## ပြင်ပလင့်ခ်များ 
*
ပိုလီတက္ကနစ်တက္ကသိုလ် (မြိတ်)

**ပိုလီတက္ကနစ်တက္ကသိုလ် (မြိတ်)** (ယခင် နည်းပညာတက္ကသိုလ်(မြိတ်))သည် မြန်မာနိုင်ငံ၊ တနင်္သာရီတိုင်းဒေသကြီး၊ မြိတ်မြို့နယ်၊ ကျောက်ဖျာကျေးရွာအုပ်စု၊ ကဘင်းရွာတွင် တည်ရှိပြီး ဧက ၁၀၇.၈၉ ကျယ်ဝန်းသည်။ ၁၉၉၉ ခုနှစ် အောက်တိုဘာ ၂၇ တွင် အစိုးရနည်းပညာသိပ္ပံအဖြစ် စတင်ဖွင့်လှစ်ခဲ့ပြီး ၂၀၀၂ ခုနှစ် ဇန်နဝါရီတွင် အစိုးရနည်းပညာကောလိပ်အဖြစ် အဆင့်မြှင့်တင်ခဲ့သည်။ ၂၀၀၇ ခုနှစ် ဇန်နဝါရီတွင် တက္ကသိုလ်အဆင့်သို့ တိုးမြှင့်ခဲ့သည်။ ၂၀၁၉ တွင် ဆရာ၊ ဆရာမဦးရေ ၉၅ ဦးနှင့် ကျောင်းသားဦးရေ ၇၃၅ ဦးရှိသည်။

## သင်ကြားရေးဌာနများ
*မြို့ပြအင်ဂျင်နီယာဌာန
*အီလက်ထရွန်းနစ်နှင့် ဆက်သွယ်ရေးအင်ဂျင်နီယာဌာန
*လျှပ်စစ်စွမ်းအားအင်ဂျင်နီယာဌာန
*စက်မှုအင်ဂျင်နီယာဌာန
*စာပေဘာသာရပ်ဌာများ (မြန်မာစာနှင့် အင်္ဂလိပ်စာ)
*ဓာတုဗေဒဌာန
*ရူပဗေဒဌာန
*သင်္ချာဌာန

## သင်တန်းများ
နည်းပညာတက္ကသိုလ်(လွိုင်ကော်)

**နည်းပညာတက္ကသိုလ်(လွိုင်ကော်)** သည် မြန်မာနိုင်ငံ၊ ကယားပြည်နယ်၊ လွိုင်ကော်မြို့တွင် တည်ရှိသည်။ ၂၀၁၆ ခုနှစ်တွင် ISO 9001/2008 ကိုရရှိခဲ့သည်။

## သမိုင်းကြောင်း 
နည်းပညာတက္ကသိုလ်(လွိုင်ကော်)ကို ၁၉၈၂ ခုနှစ် ဇူလိုင်လ ၃၀ ရက်နေ့တွင် အစိုးရစက်မှုလက်မှုအထက်တန်း ကျောင်းအဖြစ် စတင်ဖွင့်လှစ်ခဲ့သည်။ ၁၉၉၈ ခုနှစ် ဒီဇင်ဘာလ ၁ ရက်နေ့တွင် စက်မှုလက်မှုသိပ္ပံအဖြစ် တိုးမြှင့် ဖွင့်လှစ်ခဲ့ပြီး ၂၀၀၁ ခုနှစ် စက်တင်ဘာလ ၁၀ ရက်နေ့တွင် အစိုးရနည်းပညာကောလိပ်အဖြစ်လည်းကောင်း၊ ၂၀၀၇ ခုနှစ် ဇန်နဝါရီလ ၂၀ ရက်နေ့တွင် နည်းပညာတက္ကသိုလ် အဆင့်သို့လည်းကောင်း တိုးမြှင့်ဖွင့်လှစ်ခဲ့သည်။

## တည်နေရာနှင့်အကျယ်အဝန်း 
ကယားပြည်နယ်၊ လွိုင်ကော်မြို့နယ်၊ ပန်ကန်းကျေးရွာ အုပ်စု ကွင်းအမှတ် (၂၆၀)၊ ရွာတန်းရှည်ကျေးရွာ အရှေ့ဘက် တွင် တည်ရှိသည်။ အကျယ်အဝန်းအားဖြင့် (၈၇.၄၆)ဧက ရှိသည်။

## ရည်ရွယ်ချက် နှင့်တာဝန် 
ရည်ရွယ်ချက်မှာ နိုင်ငံတကာအဆင့်မှီ အရည်အသွေးပြည့်ဝသော အင်ဂျင်နီယာပညာရှင် လူတော်လူကောင်းများကို ဒေသလိုအပ်ချက်နှင့်အညီ ပြုစုမွေးထုတ်ပေးရန်နှင့် နိုင်ငံတကာအသိအမှတ်ပြုတက္ကသိုလ်တစ်ခုဖြစ်လာစေရန် ရည်ရွယ်သည်။

တက္ကသိုလ်၏လုပ်ငန်းတာဝန်များမှာ ဒေသတွင်းနှင့် ကမ္ဘာလုံးဆိုင်ရာ ဈေးကွက်လိုအပ်ချက်နှင့် စိန်ခေါ်မှုများကို ဖြည့်ဆည်းပေးနိုင်‌သည့် အရည်အချင်းပြည့်ဝသော အင်ဂျင်နီယာပညာရှင်များ မွေးထုတ်ပြီး လူ့စွမ်းအား အရင်းအမြစ် ဖွံ့ဖြိုးတိုးတက်မှုကို အထောက်အကူပြုစေရန်၊ ဒေသတွင်း အင်ဂျင်နီယာပညာရပ်များသင်ယူနိုင်ခွင့် အခွင့်အလမ်းများ တိုးတက်ရရှိလာခြင်းဖြင့် လူငယ်လူရွယ်များ၏ အသက်မွေးဝမ်းကျောင်းမှုဆိုင်ရာ အခွင့်အလမ်း ပိုမိုမြင့်မားလာပြီး ဒေသတွင်းဖွံ့ဖြိုးတိုးတက်မှုကို အထောက်အကူ ပြုစေရန် ဖြစ်သည်။

## သင်ကြားရေးဌာနများ
*မြို့ပြအင်ဂျင်နီယာဌာန
* အီလက်ထရွန်းနစ်နှင့် ဆက်သွယ်ရေးအင်ဂျင်နီယာဌာန
*လျှပ်စစ်စွမ်းအားအင်ဂျင်နီယာဌာန
*စက်မှုစွမ်းအားအင်ဂျင်နီယာဌာန

## ဘာသာရပ်များ
## ကိုးကား 
## ပြင်ပလင့်ခ်များ 
*
တနင်္သာရီတိုင်းဒေသကြီး လွှတ်တော်

**တနင်္သာရီတိုင်းဒေသကြီးလွှတ်တော်** () သည် မြန်မာနိုင်ငံ တနင်္သာရီတိုင်းဒေသကြီး၏ ဥပဒေပြုလွှတ်တော် တစ်ခုဖြစ်သည်။ လွှတ်တော်တစ်ရပ်တည်းရှိသော လွှတ်တော်အမျိုးအစားဖြစ်ပြီး အမတ်ဦးရေ ၂၈ ဦး (ရွေးကောက်ခံ ၂၁ ဦးနှင့် တပ်မတော်သား ကိုယ်စားလှယ် ၇ ဦး) ရှိသည်။

၂၀၁၅ အထွေထွေ ရွေးကောက်ပွဲတွင် အမျိုးသားဒီမိုကရေစီအဖွဲ့ချုပ် အနေဖြင့် လွှတ်တော်၏ မဲဆန္ဒနယ်အားလုံးကို အနိုင်ရရှိခဲ့သည်။

## အထွေထွေ ရွေးကောက်ပွဲ ရလဒ်များ (နိုဝင်ဘာ ၂၀၁၅)
## အခြားကြည့်ရန်
*ပြည်နယ်နှင့် တိုင်းဒေသကြီး လွှတ်တော်များ
*ပြည်ထောင်စုလွှတ်တော်

## ကိုးကား
နည်းပညာတက္ကသိုလ်(တောင်ကြီး)

**နည်းပညာတက္ကသိုလ်(တောင်ကြီး)** သည် မြန်မာနိုင်ငံ၊ ရှမ်းပြည်နယ်တောင်ပိုင်း၊ တောင်ကြီးခရိုင်၊ အေးသာယာမြို့ တွင် တည်ရှိသည်။ ၁၉၉၂ ခုနှစ်တွင် အစိုးရနည်းပညာသိပ္ပံအဖြစ် စတင်ဖွင့်လှစ်ခဲ့ပြီး ၁၉၉၇ ခုနှစ်တွင် အစိုးရနည်းပညာကောလိပ်အဖြစ်သို့ တိုးမြှင့်ခဲ့သည်။ ၂၀၀၇ ခုနှစ်တွင် တက္ကသိုလ်အဖြစ် အဆင့်မြှင့်တင်ခဲ့ပြီး နည်းပညာတက္ကသိုလ် (တောင်ကြီး) အမည် ခေါ်တွင်စေခဲ့သည်။

## ကျောင်းသမိုင်းအကျဉ်း
### အစိုးရစက်မှုလက်မှုသိပ္ပံ(အေးသာယာ) အဆင့်မှ နည်းပညာတက္ကသိုလ်(တောင်ကြီး) အဆင့်ထိ တာဝန်ထမ်းဆောင်ခဲ့သော ကျောင်းအုပ်ကြီး/ ပါမောက္ခချုပ်များ၏ အမည်စာရင်း
## သင်တန်းများ
## ပြင်ပလင့်ခ်များ 
*

http://www.tutaunggyi.edu.mm/?page_id=4148&lang=en
နည်းပညာတက္ကသိုလ်(ပင်လုံ)

**နည်းပညာတက္ကသိုလ်(ပင်လုံ)** သည် မြန်မာနိုင်ငံ၊ ရှမ်းပြည်နယ်တောင်ပိုင်း၊ လွိုင်လင်ခရိုင်၊ ပင်လုံမြို့ရှိ နည်းပညာတက္ကသိုလ်တစ်ခုဖြစ်ပြီး လွိုင်လင်-နမ့်စန် ကားလမ်းပေါ်တွင် တည်ရှိသည်။ တက္ကသိုလ်ကို ၂၀၀၄ ခုနှစ်တွင် စတင်တည်ထောင်ခဲ့ပြီး ၁၀၁ ဧက ကျယ်ဝန်းသည်။

နည်းပညာတက္ကသိုလ်(ပင်လုံ)တွင် ဘွဲ့ကြိုနှင့် ဘွဲ့လွန်သင်တန်းများ တက်ရောက်နိုင်သည်။

## ဘာသာရပ်များ
## ပြင်ပလင့်ခ်များ
*
မောင်ကြီး (သံတူကြောင်းကွဲ)

## လူပုဂ္ဂိုလ်များ 
* မောင်ကြီး၊ ဆာ ဂျေအေ - မြန်မာနိုင်ငံ၏ ပထမဆုံးဘုရင်ခံ
* မောင်ကြီး၊ ဆာ(ရဲတပ်ဗိုလ်ချုပ်) - ကိုလိုနီခေတ် အပျော်တမ်း ရဲတပ်ဖွဲ့ ရဲတပ်ဗိုလ်ချုပ်
* မောင်ကြီး၊ ဦး (လယ်တီပဏ္ဍိတ) - လယ်တီပဏ္ဍိတ ဦးမောင်ကြီး
* မောင်ကြီး၊ ဒေါက်တာ - အမေရိကန်နိုင်ငံသို့ ဗန်တိုပညာ စတင်မိတ်ဆက်ခဲ့သူ
* မောင်ကြီး၊ ဦး၊ ဆာ၊ အမ်အေ- မြန်မာသံအမတ်၊ (ပြည်သူ့ဆန္ဒပါတီ ဥက္ကဋ္ဌ)

## နေရာဒေသများ 
* မောင်ကြီးထောင့်ရွာ - ရခိုင်ပြည်နယ်၊ မောင်တောခရိုင်၊ ဘူးသီးတောင်မြို့နယ်ရှိ ကျေးရွာ
နည်းပညာတက္ကသိုလ်(ပုသိမ်)

**နည်းပညာတက္ကသိုလ်-ပုသိမ်**  () သည် မြန်မာနိုင်ငံ၊ ဧရာဝတီတိုင်းဒေသကြီး၊ ကန်ကြီးထောင့်မြို့နယ်၊ အပင်နှစ်ဆယ်တွင် တည်ရှိပြီး ၁၉၉၉ ခုနှစ် ဒီဇင်ဘာ ၂၇ ရက်နေ့တွင် စတင်ဖွင့်လှစ်ခဲ့သည်။ လက်ရှိကျောင်းအုပ်ကြီးမှာ ဒေါက်တာကျော်သူရဖြစ်သည်။ ပညာရေးဝန်ကြီးဌာန (သိပ္ပံနှင့် နည်းပညာ)လက်အောက်ရှိ တက္ကသိုလ်တစ်ခုဖြစ်သည်။

## သမိုင်းကြောင်း 
အစိုးရ နည်းပညာ ကောလိပ်(ပုသိမ်)အား ၁၉၉၉ ခုနှစ် ဒီဇင်ဘာလ ၂၇ ရက်နေ့တွင် ဧရာဝတီတိုင်းဒေသကြီး၊ ပုသိမ်ခရိုင် ကန်ကြီးထောင့်မြို့နယ်၊ အပင်နှစ်ဆယ်ကျေးရွာတွင် စတင် ဖွင့်လှစ်ခဲ့သည်။ ၂၀၀၇ ခုနှစ်၊ ဇန်နဝါရီလ ၂၀ ရက်နေ့တွင် ပြည်ထောင်စု မြန်မာနိုင်ငံတော် အစိုးရအဖွဲ့မှ တက္ကသိုလ်အဆင့်သို့ တိုးမြှင့်ခဲ့ပြီး နည်းပညာ တက္ကသိုလ်(ပုသိမ်)အဖြစ်သို့ ဖွင့်လှစ်ခဲ့သည်။
ယခုလက်ရှိကျောင်းအုပ်ကြီး သည်ဒေါက်တာကျော်သူရဖြစ်သည်။

## သင်ကြားရေးဌာနများ
*မြို့ပြအင်ဂျင်နီယာဌာန
*အီလက်ထရွန်းနစ်အင်ဂျင်နီယာဌာန
*လျှပ်စစ်စွမ်းအားအင်ဂျင်နီယာဌာန
*စက်မှုအင်ဂျင်နီယာဌာန
*သတင်းအချက်အလက်နည်းပညာဌာန

## ဘွဲ့ဒီဂရီသင်တန်းများ
## ကိုးကား 
## ပြင်ပလင့်ခ်များ 
*Technological University(Pathein) Official Web Site 
*Myanmar Engineering Society
မန္တလေးကွန်ပျူတာတက္ကသိုလ်

**မန္တလေးကွန်ပျူတာတက္ကသိုလ်** (; အတိုကောက် **UCSM**) သည် မြန်မာနိုင်ငံ၊ မန္တလေးတိုင်းဒေသကြီး၊ ပုသိမ်ကြီးမြို့နယ်တွင် တည်ရှိသည်။ မန္တလေးကွန်ပျူတာတက္ကသိုလ်တွင် ကွန်ပျူတာသိပ္ပံနှင့် ကွန်ပျူတာနည်းပညာ ဘာသာရပ်များအတွက် ကွန်ပျူတာသိပ္ပံဘွဲ့နှင့် မဟာဘွဲ့သင်တန်းများကို တက်ရောက်နိုင်သည်။
* ရန်ကုန်ကွန်ပျူတာတက္ကသိုလ် (UCSY)

### တွဲဖက်တက္ကသိုလ်များ
အထက်မြန်မာနိုင်ငံတွင်းရှိ အောက်ပါတက္ကသိုလ်များသည် မန္တလေးကွန်ပျူတာတက္ကသိုလ်၏ တွဲဖက်တက္ကသိုလ်များ ဖြစ်ကြသည်။
* ကွန်ပျူတာတက္ကသိုလ်(မိတ္ထီလာ)
* ကွန်ပျူတာတက္ကသိုလ်(ဗန်းမော်)
* ကွန်ပျူတာတက္ကသိုလ်(ကလေး)
* ကွန်ပျူတာတက္ကသိုလ်(မုံရွာ)
* ကွန်ပျူတာတက္ကသိုလ်(မန္တလေး)
* ကွန်ပျူတာတက္ကသိုလ်(ပခုက္ကူ)
* ကွန်ပျူတာတက္ကသိုလ်(လားရှိုး)
* ကွန်ပျူတာတက္ကသိုလ်(ကျိုင်းတုံ)
* ကွန်ပျူတာတက္ကသိုလ်(တောင်ကြီး)
* ကွန်ပျူတာတက္ကသိုလ်(ပင်လုံ)
* ကွန်ပျူတာတက္ကသိုလ်(မကွေး)

## ကိုးကား
အိုင်ဗရီကို့စ်နိုင်ငံ၏ နိုင်ငံတော်အထိမ်းအမှတ်တံဆိပ်

ယခု လက်ရှိ အသုံးပြုနေသော အိုင်ဗရီကို့စ်နိုင်ငံ၏ နိုင်ငံတော် အထိမ်းအမှတ် တံဆိပ်ကို ၁၉၆၄ ခုနှစ်တွင် စတင် အသုံးပြုခဲ့သည်။ တံဆိပ်၏ အဓိက အစိတ်အပိုင်းမှာ ဆင်ခေါင်း ဖြစ်သည်။ ဆင်သည် အိုင်ဗရီကို့စ်နိုင်ငံ အတွက် ပြယုဂ်အားဖြင့် အရေးပါသော နေရာတွင် ရှိသည်။ ကော့ဒီဗွား ခေါ် အိုင်ဗရီကို့စ်တွင် တွေ့ရသည့် အကြီးဆုံး သတ္တဝါ ဖြစ်ပြီး နိုင်ငံအမည်မှာလည်း ဆင်စွယ်ကို အစွဲပြု၍ မှည့်ခေါ်ထားခြင်း ဖြစ်သည်။ တက်သစ်စနေဝန်းမှာ အသစ် စတင်ခြင်းနှင့် ဆိုင်သော ရိုးရာ ပုံ ပင် ဖြစ်သည်။ ဆင်ခေါင်း၏ အောက်တွင် နိုင်ငံအမည်ပါဝင်သော တံခွန် ရှိသည်။
မျက်လုံးနက် ဂယ်လက်ဆီ

**မျက်လုံးနက် ဂယ်လက်ဆီ** (**Messier 64**၊ **NGC 4826** ဟုလည်းသိထား) သည် **အတ်ဝတ် ပင်ဂေါ့**ဆိုသူမှ ၁၇၉၉ ခုနှစ် မတ်လတွင် ရှာဖွေတွေ့ရှိခဲ့သည်။ ယင်းနှစ်တွင်ပင် မမျော်လင့်ဘဲ **ဂျိုနန် အီလက်ဘိုး**ဆိုသူမှ ဧပြီလတွင်လည်းကောင်း **ချားလ် မာဆီးယား**မှ ၁၇၈ဝ ခုနှစ်တွင်လည်းကောင်း တွေ့ရှိခဲ့သည်။ ယင်းဂယ်လက်ဆီသည် အလယ်ဗဟိုတွင် စုပ်ယူလျက်ရှိသော တောက်ပသည့် အလင်းဖုန်မှုန်များ တည်ရှိသောကြောင့် နာမည်ပြောင် မျက်လုံးနက်ဟု မှည့်ခေါ်ခြင်းဖြစ်သည်။ ယင်းသည် သေးငယ်သော တယ်လီစကုပ်များဖြင့် မြင်နိုင်သောကြောင့် ဝါရင့်နက္ခတ္တပညာရှင်များထဲတွင် လူသိများသည်။  မျက်လုံးနက် ဂယ်လက်ဆီသည် ခရုပတ်ပုံစံ ဂယ်လက်ဆီဖြစ်ပြီး ကိုမာ ဘီရင်နီဆပ်စ် ကြယ်စုတန်းထဲတွင် တည်ရှိသည်။

## ဂုဏ်သတ္တိ
Messier 64 ၏ ကြယ်တာရာကြားခံနယ်သည် လည်ပတ်နေသော အချပ်ပြားနှစ်ခုဖြင့် တည်ရှိသည်။ အတွင်းဘက်အချပ်ပြားတွင် ဂယ်လက်ဆီ ဖုန်မှုန်လမ်းကြားပါဝင်သည်။  

## ကိုးကား
## ပြင်ပလင့်
* Messier 64, SEDS Messier pages
* Hubblesite description and high resolution images 
* ESA/Hubble images of M64 
* APOD for August 2, 2007
* a real photo by Pete Albrecht 
* Black Eye Galaxy (M64) at Constellation Guide

ကဏ္ဍ:ကိုမာ ဘီရင်နီဆပ်စ် (ကြယ်စုတန်း)
အိုင်ဗရီကို့စ်နိုင်ငံ၏ အလံတော်

အိုင်ဗရီကို့စ်နိုင်ငံ၏ အလံတော်တွင် ညီမျှသော ဒေါင်လိုက် အပိုင်း ၃ ပိုင်း ပါဝင်ပြီး လိမ္မော်ရောင် (အလံတိုင်ဘက်ခြမ်း)၊ အဖြူရောင် နှင့် အစိမ်းရောင်တို့ ဖြစ်ကြသည်။

အလံတွင် ပါဝင်သော လိမ္မော်ရောင်မှာ မြေကြီးကို ကိုယ်စားပြုပြီး နိုင်ငံ၏ မြောက်ဘက်ပိုင်းရှိ ဆာဗားနားမြက်ခင်းပြင်များနှင့် ၎င်းတို့၏ မြေဩဇာ ကြွယ်ဝမှုကို ညွှန်းဆိုသည်။ အဖြူရောင်မှာ  ငြိမ်းချမ်းရေးကို ကိုယ်စားပြုပြီး အစိမ်းရောင်မှာ မျှော်လင့်ချက်ကို ကိုယ်စားပြုသည့် အပြင် နိုင်ငံတောင်ပိုင်းရှိ သစ်တောများကို ရည်ညွှန်းသည်။ ထိုအလံကို လွတ်လပ်ရေး မရမီ အချိန်ပိုင်းကလေး ဖြစ်သော ၁၉၅၉ ခုနှစ်တွင် စတင် အသုံးပြုခဲ့သည်။
မြိတ်တက္ကသိုလ်

**မြိတ်တက္ကသိုလ်** (; ယခင် **မြိတ်ကောလိပ်** နှင့် **မြိတ်ဒီဂရီကောလိပ်**) သည် မြန်မာနိုင်ငံအောက်ပိုင်း၊ တနင်္သာရီတိုင်းဒေသကြီး၊ မြိတ်မြို့တွင် တည်ရှိသည်။ ၁၉၉၉ ခုနှစ် စက်တင်ဘာ ၂၄ ရက်နေ့တွင် မြိတ်ကောလိပ်အဖြစ် စတင်တည်ထောင်ခဲ့ပြီး ၂၀၀၁ ခုနှစ် နိုဝင်ဘာ ၂၇ ရက်နေ့တွင် မြိတ်ဒီဂရီကောလိပ်အဖြစ် အဆင့်မြှင့်တင်ခဲ့သည်။ ၂၀၀၄ ခုနှစ် မေလ ၁၄ ရက်နေ့တွင် မြိတ်တက္ကသိုလ် အဖြစ် တက္ကသိုလ်အဆင့်သို့ မြှင့်တင်ခဲ့သည်။ 

၂၀၁၀ ခုနှစ်မှ ၂၀၁၄ ခုနှစ်အတွင်း မြိတ်တက္ကသိုလ်နှင့် မြန်မာနိုင်ငံ ငှက်နှင့်သဘာဝအသင်းတို့ ပူးပေါင်း၍ မြန်မာနိုင်ငံရှိ ငှက်မျိုးစိတ်သစ်ပေါင်း ၂၀ ကို ရှာဖွေမှတ်တမ်းတင်နိုင်ခဲ့သည်။

## ကိုးကား 
## ပြင်ပလင့်ခ်များ
*တရားဝင်ဝက်ဘ်ဆိုဒ်
အေးသာယာမြို့

**အေးသာယာမြို့** သည် မြန်မာနိုင်ငံ၊ ရှမ်းပြည်နယ်တောင်ပိုင်း၊ တောင်ကြီးခရိုင်၊ တောင်ကြီးမြို့နယ်တွင် တည်ရှိသည်။ ၁၉၈၉ခုနှစ်တွင် တောင်ကြီးမြို့မှခွဲထွက်၍ တောင်ကြီးမြို့သစ်အဖြစ် မြို့ပေါ်ရပ်ကွက်၁၂ခု ဖြင့်ဖွဲ့စည်းတည်ထောင်ခဲ့သည်။ အေးသာယာမြို့သည် တောင်ကြီးမြို့၏ မြို့သစ်ဟုလည်း သတ်မှတ်သည့်အလျောက် တောင်ကြီးမြို့၏ အဝေးပြေးကွင်း၊ စက်မှုဇုန်၊ ဂေါက်ကွင်း၊ ကုန်ကားကြီးဂိတ်များလည်းရှိသည်။  ယခုအခါ  အေးသာယာမြို့တွင် ပအိုဝ်း ၊ဗမာ ၊ထနော့(ပအိုဝ်းတနိုး)၊ရှမ်း ၊အင်းသား ၊တောင်ရိုး ၊ဓနု ၊လီဆူ၊ကရင်၊ကရင်နီ စသော တိုင်းရင်းသားများ အပြင် မွတ်ဆလင်များ၊ တရုတ်နွယ်ဖွားများနှင့်ဂေါ်ရခါးလူမျိုးများလည်း စုံလင်စွာ နေထိုင်ကြသည်။
 နည်းပညာတက္ကသိုလ်(တောင်ကြီး) သည် ဤအေးသာယာမြို့တွင် တည်ရှိသည်။

## ကိုးကား
မြစ်ကြီးနားတက္ကသိုလ်

**မြစ်ကြီးနားတက္ကသိုလ်** သည် မြန်မာနိုင်ငံမြောက်ပိုင်း၊ ကချင်ပြည်နယ်၊ မြစ်ကြီးနားမြို့၊စီတာပူရပ်ကွက် တွင် တည်ရှိသည်။ ၁၉၉၆ ခုနှစ်တွင် ကျောင်းတွင်း ကျောင်းသားအဆောင်နေထိုင်ခွင့်ကို ပိတ်ပင်ခဲ့သည်။ သို့သော်လည်း ၂၀၁၃ ခုနှစ်တွင် ခါကာဘို အမျိုးသားဆောင်နှင့် ဆွမ်ပရာဘွမ်အမျိုးသမီးဆောင်များကို ပြန်လည်ဖွင့်လှစ်ခဲ့သည်။

## ကိုးကား
ဘထွေး (ကာတွန်း)

ဘထွေး (ကာတွန်း)
မြန်မာကာတွန်းဆရာကြီး ဦးဘထွေးကို (၁၉၂၁)ခုနှစ်တွင် မွေးဖွားသည်။ အဖဦးလူဒင်၊ အမိ ဒေါ်ချစ်စုတို့၏ သား ဖြစ်သည်။ မန္တလေးဇာတိ ဖြစ်သည်။ (၁၉၅၅)ခုနှစ်တွင် ကာတွန်းများ စတင်ရေးဆွဲသည်။ (၁၉၅၈)ခုနှစ်တွင် ကြေးမုံသတင်းစာ၏ ပင်တိုင်လခစား ကာတွန်းဆရာအဖြစ် နိုင်ငံရေး စီးပွားရေး၊ လူမှုရေး ကာတွန်းများကို ရေးဆွဲအောင်မြင်ထင်ရှားခဲ့သည်။ စာနယ်ဇင်းများတွင် ကိုယ်ပိုင်ဟန် လိုင်းသစ်ဖြင့် တီထွင် ဖန် တီးရေးဆွဲခဲ့သည်။
(၁၉၉၂)ခုနှစ်၊ ဇူလိုင်လ(၁၀)ရက်နေ့တွင် ကွယ်လွန်သည်။
## ကိုးကား
မောင်မောင် (ကာတွန်း)

မောင်မောင် (ကာတွန်း)
မြန်မာကာတွန်းဆရာကြီး ဦးမောင်မောင်ကို (၁၉၄၂)ခုနှစ်၊ ဇွန်လ(၁၈)ရက်နေ့တွင် မွေးဖွားသည်။ အဖ ဦးပေါ်ကြင်၊ အမိ ဒေါ်ချိုယဉ်တို့၏ သား ဖြစ်သည်။ လပွတ္တာဇာတိ ဖြစ်သည်။ 
ကာတွန်းပညာကို လက်ဦးဆရာအဖြစ် အစ်ကိုရင်းဖြစ်သူ ကာတွန်းစိန်မြင့်အောင်၊ ပန်းချီဦးဗမိုး၊ ကာတွန်းဦးမောင်စိန်၊ ကာတွန်းဦးဗကလေးတို့ထံတွင် လေ့လာသင်ယူခဲ့သည်။ 
(၁၉၅၆)ခုနှစ်မှစ၍ ရန်ကုန်သတင်းစာ၊ စုံထောက်မဂ္ဂဇင်း၊ ဖိုးပြုံးချိုလစဉ်၊ သောကြာစာစောင်များတွင် ကာတွန်း များ စတင်ရေးဆွဲခဲ့သည်။စန္ဒာမဂ္ဂဇင်းတွင် ဦးဦးပုံပြောမယ် အခန်းတာဝန်ယူ ရေးဆွဲခဲ့သည် မုဆိုးကျော်ဖိုးထော် ကိုမှောင် တက်ပု မျောက်ကလေး ပေါက်ကျော် ပိုးကောင်လေး မောင်ဖိုးအေး ပိန်ပိန်ရှေရှေ ဂွက်ဂွက် ဖိုးကတုံးနဲ့ လောရှေ စသည့် နာမည်ကျော် ဇာတ်ကောင်များ ဖန်တီးရေးဆွဲခဲ့သည် ရွှေမိလစဉ်စာစောင်ကို ကိုယ်တိုင်စီစဉ်ထုတ်ဝေခဲ့သည်။ ယနေ့အချိန်ထိ စာနယ်ဇင်း များတွင် ကာတွန်းများ ရေးဆွဲလျက် ရှိသည်။

## ကိုးကား
သစ်ထွဏ်း (ကာတွန်း)

မြန်မာကာတွန်းဆရာကြီး **ဦးသစ်ထွဏ်း**ကို (၁၉၅၂)ခုနှစ်တွင် မွေးဖွားခဲ့သည်။ အဖ ဦးစိန်သန်း၊ အမိ ဒေါ်စိန် လှိုင်တို့၏ သား ဖြစ်သည်။ စလင်းမြို့ဇာတိ ဖြစ်သည်။ 
ကာတွန်းပညာကို ဝေါ့လ်ဒစ္စနီနှင့် ကာတွန်းဦးသန်းကြွယ်၊ ကာတွန်းဦးအောင်ရှိန်၊ ကာတွန်းဦးဖေသိန်းတို့၏ ကာ တွန်းပုံများကို လေ့လာရင်း လေ့ကျင့်သင်ယူခဲ့သည်။ (၁၉၇၀)ပြည့်နှစ်တွင် ကာတွန်းများ စတင်ရေးဆွဲခဲ့သည်။ ကလေးများအတွက် ကောမစ်ဇာတ်လမ်းများ ကို အားသန်ခဲ့သည်။ ထင်ရှားသောဇာတ်ကောင်မှာ မောင်တီထွင် ဖြစ်သည်။ ယနေ့အချိန်အထိ စာနယ်ဇင်းများတွင် ကာတွန်းများ ရေးဆွဲလျက် ရှိသည်။

## ကိုးကား
ဝင်းမောင် (ကာတွန်း)

ဝင်းမောင် (ကာတွန်း)
မြန်မာကာတွန်းဆရာကြီး ဦးဝင်းမောင်ကို ၁၉၃၉ခုနှစ်တွင် မွေးဖွားသည်။ အဖ ဦးစောဦး၊ အမိ ဒေါ်မမကြီး တို့၏ သား ဖြစ်သည်။ မအူပင်ဇာတိ ဖြစ်သည်။ ကာတွန်းပညာကို ကာတွန်းဦးဖေသိန်း၊ ကာတွန်းဦးအောင်ရှိန်တို့ထံ တွင် လေ့လာသင်ကြားခဲ့သည်။ (၁၉၅၅)ခုနှစ်တွင် ပေါ်ပြူလာ၊ မော်ဒန်၊ ပေါ်ပင်ကာတွန်းစာစောင်များတွင် ကာတွန်းများ စတင်ရေးဆွဲခဲ့သည်။ မိမော်မေမ ဇာတ်ကောင်အမည်ဖြင့် ရေးဆွဲသော ရုပ်ပြကာတွန်းစာအုပ်များဖြင့် အထူးအောင်မြင်ထင်ရှားသည်။ စာနယ်ဇင်းကာတွန်းများလည်း ရေးဆွဲခဲ့သည်။ အမျိုးသမီးပုံမျိုးစုံ ရေးဆွဲနည်း၊ အမျိုးသားပုံမျိုးစုံ ရေးဆွဲနည်း၊ ကလေးပုံရေးဆွဲနည်း၊ တိရစ္ဆာန်ပုံရေးဆွဲနည်း စာအုပ်များ ရေးသားပြုစုထုတ်ဝေ သည်။ (၁၉၇၂)ခုနှစ်မှစ၍ ကာတွန်းပုံရေးဆွဲနည်း သင်တန်း ဖွင့်လှစ်ခဲ့သည်။ 
(၁၉၇၅)ခုနှစ်၊ ဩဂုတ်လ (၂၇)ရက်နေ့တွင် ကွယ်လွန်သည်။

## ကိုးကား
ပခုက္ကူမြို့နယ်

**ပခုက္ကူမြို့နယ်** သည် မြန်မာနိုင်ငံ မကွေးတိုင်းဒေသကြီး၊ ပခုက္ကူခရိုင်တွင် တည်ရှိသည်။ မြို့နယ်အုပ်ချုပ်ရေး ရုံးစိုက်ရာမြို့နယ်မှာ ပခုက္ကူမြို့ဖြစ်သည်။ မြို့နယ်၏ အရှေ့ဘက်နှင့် အရှေ့တောင်ဘက်သည် ဧရာဝတီမြစ်နှင့် ထိစပ်လျက်ရှိပြီး မြို့နယ်၏ အနောက်တောင်ဘက်တွင် ယောမြစ်တည်ရှိသည်။

## နယ်နမိတ်များ
ပခုက္ကူမြို့နယ်သည် အောက်ပါမြို့နယ်များနှင့် နယ်နမိတ်ထိစပ်လျက်ရှိသည်။
* မြောက်ဘက်တွင် မြိုင်မြို့နယ်၊
* အရှေ့မြောက်ဘက်တွင် ရေစကြိုမြို့နယ်၊
* အရှေ့တောင်ဘက်တွင် ညောင်ဦးမြို့နယ်၊
* အနောက်တောင်ဘက်တွင် ဆိပ်ဖြူမြို့နယ် နှင့်
* အနောက်မြောက်ဘက်တွင်ပေါက်မြို့နယ်
## တန်ခိုးကြီးဘုရားစေတီများ
#သီဟိုဠ်ရှင်ဘုရား၊ 
#ရွှေတန့်တစ်သရက္ခန်ဘုရား၊
#ဖောင်တော်ဦးဘုရား
#ရွှေကူဘုရား နှင့် 
#ရွှေမုဋ္ဌောဘုရားတို့သည် 
အထင်ရှားဆုံးဖြစ်သည်။

## ပညာ‌​ရေး
*ပခုက္ကူတက္ကသိုလ်
*နည်းပညာတက္ကသိုလ် (ပခုက္ကူ)
*ကွန်ပျုတာတက္ကသိုလ် (ပခုက္ကူ)
*ပညာရေးဒီဂရီကောလိပ် (ပခုက္ကူ)
*အစိုးရနည်းပညာအထက်ကျောင်း (ပခုက္ကူ)
*စက်မှုလက်မှုသိပ္ပံ (ပခုက္ကူ)
*သူနာပြုနှင့်သားဖွားသင်တန်းကျောင်း (ပခုက္ကူ)

## ကိုးကား
## ပြင်ပလင့်ခ်များ
* "Pakokku Google Satellite Map" map of administrative area with listing of principal settlements, from Maplandia
* "Pakokku Township - Magway Division"  Myanmar Information Management Unit (MIMU), 2010
ကစော့ပုပ်

**ကစော့ပုပ်** သည် နေရာဒေသမရွေး ပေါက်တတ်သော အပင်ငယ်တမျိုး ဖြစ်သည်။ မိုးဥတု၌ ထူးထူးခြားခြား ပေါက်တတ်သည်။ အမြစ်သေး၏။ ပင်လုံးမှာ တပင်လုံး အနေနှင့် ခြုံကြည့်သော် ခပ်ဝိုင်းဝိုင်းနေ၍ ရွက်ဆိုင်ထွက်၏။ အရွက်သည် ဝိုင်း၍ အဖျားရှူးသွားသည်။ ဒန်ကျွဲပင်နှင့် ပုံသဏ္ဌာန် တူယောင်ရှိ၏။ အကိုင်းများနူးညံ့၍ ၎င်းတွင် အမွေးနုကလေးများ ရှိသည်။ အပွင့်သည် အဝါရောင်သန်း၍ အဆုပ်အခိုင် ဖြစ်၍ ပွင့်သည်။ အသီးသည် ၄ လက်မ မှ ၅ လက်မအထိ ရှိသည်။ ခပ်ဖောင်းဖောင်းနေ၍ ပြားသည်။ အသီးတောင့် တစ်ခုတွင် အစေ့ အရေအတွက်မှာ ၁၀ မှ ၂၀ အထိ ဖြစ်၏။ ၎င်းသည် အသွေးအရောင်အားဖြင့် အဖြူမျိုး အညိုမျိုးဟူ၍ ၂ မျိုးကွဲပြားသည်။ အရွယ်အစားအားဖြင့် အကြီးမျိုး နှင့် အသေးမျိုး ဟူ၍ ၂ မျိုး ကွဲပြားသည်။ ၂ မျိုးစလုံးမှာ ဆေးဘက်တွင် စွမ်းရည်သတ္တိရှိသည်။ ၎င်းကို ဟင်းချို ချက်စားကြသည်။ ဟင်းရွက်တစ်မျိုးလည်း ဖြစ်သည်။ အချို့ အရပ်ဒေသ၌ ဟင်းပုပ်ဟုလည်းကောင်း၊ ရှမ်းကစော့ဟုလည်းလည်းကောင်း၊ တန့်ကျွဲကြီးဟုလည်းကောင်း ခေါ်ကြသည်။

## ကိုးကား
ကစော့ပုပ်ငယ်

ကစော့ပုပ်ငယ်သည် ခြုံနွယ်ပင်တစ်မျိုး ဖြစ်ပြီး ပြောင်ချောကာ ၁၀ပေ (၃မီတာ)မျှ အထိ အမြင့် ရှိနိုင်သည်။ အရွက်တွင် ရွက်မြွာ ၈ ခုမှ ၁၂ ခု အထိ ရှိတတ်ပြီး ချွန်ထက်ကာ သွယ်လျ၍ ရိုးတံမတွင် အဖုတစ်ခု အခြေ၌ ရှိသည်။ အဝါရောင် အရွက်များ ရှိသည်။

## ကိုးကား
ကညင်နီ

အပင်ကြီးမျိုးဖြစ်သည်။ အခေါက်မှာ အဖြူရောင် ကာကီရောင် ရှိသည်။ ချောမွတ်သည်။ စင်ကြယ်သည်။ အကိုင်းအခက် အရွက်နုများ၌ အမွှေးနုများရှိသည်။ နူးညံ့သည်။ အသီးလုံး၍ ချောမွတ်သည်။ တောတောင် တလျှောက် နေရာမရွေး ပေါက်ရောက်တတ်သည်။ 

## ကိုးကား
ကညင်ဖြူ

**ကညင်ဖြူ** သည် အပင်ကြီးမျိုးဖြစ်ပြီး ပေ ၄၀ခန့်မှ ပေ ၁၀၀ ခန့်အထိ တွေ့ရသည်။ ကညင်ဖြူနှင့် ကညင်နီတို့ ပေါက်ရောက်ပုံချင်း မထူးခြားလှသော်လည်း ကညင်နီမှာ ကညင်ဖြူထက် အရွက်ပိုငယ်သည်။ အရွက်၏ အရောင်၊ အခေါက် နှင့် အသားအရောင်တို့ပေါ် မူတည်၍ အဖြူအနီ ကွဲပြားသည်။ အဖြူမျိုးသည် မြန်မာနိုင်ငံ အောက်ပိုင်းတွင် အပေါက်များ၍ အနီမျိုးမှာ မြန်မာနိုင်ငံ အထက်ပိုင်းတွင် အပေါက်များသည်။

ထိုင်းနိုင်ငံ၊ ကမ္ဘောဒီးယားနိုင်ငံ နှင့် လာအိုနိုင်ငံတို့တွင်လည်း တွေ့ရသည်။ ပုံတွင် ကျိုင်းတုံမြို့၌ ၂၀၁၄ ခုနှစ်၊ နိုဝင်ဘာလ၊ ရိုက်ကူးထားသော ကညင်ဖြူပင်ကို တွေ့ရသည်။

## ကိုးကား
ကတောက်ဆပ်

လယ်များ အင်းအိုင်များ၌ ရေစပ်တွင် ပေါက်တတ်သော အပင်ငယ်တစ်မျိုး ဖြစ်သည်။ ချဉ်ဖတ်ထည့်၍ စားကြသည်။ အပွင့်သည် အနီရောင်သမ်း၍ ပြာသည်။ အကြီးအငယ် ၂ မျိုး ရှိပြီး အကြီးမျိုးမှာ ရိုးများတွင် ပေါက်တတ်သည်။ အကြီးမျိုးသည် ၂ ပေ ၃ ပေခန့် ရှိ၍ အသေးမျိုးမှာ တစ်ထွာ တစ်မိုက်မျှ ရှိသည်။

## ကိုးကား
ကဏ္ဍ:ရေနေပင်များ
ကဒူးပြန်

အရွက်ပါး၍ ကြမ်းသည်။ အသီးအပွင့်မှာ ခရမ်းရောင် ပြာတာတာ ရှိသည်။ အသီးလုံးကလေးများတွင် ဆူးရှိသည်။ ရွှေတံတိုင်းနှင့် တူသည်။ ရွှေတံတိုင်းမှာ အဝါရောင်ရှိသည်။ ခွေးသွားစိတ်ငယ်များ ရှိသည်။ အပင်ကြီး၏။ ဤ အပင်သည် အရွက်ကျဲ၏။ အရွက်တစ်ဆစ်တွင် အပွင့်ငယ်များ ထိုး၍ ပွင့်သည်။ 

## ကိုးကား